﻿Kali Yuga. Pericolul prin “ştiinţe” /vs/  şansa 
soteriologică prin ŞTIINŢĂ 
 “Fructul copt cade la rădăcina copacului”  -  citează René Guénon un străvechi 
proverb buddhist chinez. Este cea mai elegantă  şi rafinată metaforă a sfârşitului de ciclu 
uman-spiritual (Manvantara), a căderii lumii din Vârsta Întunecată (Kali Yuga), până la cel 
mai de jos capăt al Osiei Lumii  - cădere care aduce, după ea, toate inconvenientele orbirii 
spirituale, renegării spirituale, scufundării în materialismul, egoismul şi pragmatismul cele 
mai sinistre,  revoltătoare şi  dezgustătoare. Căci, peste toate aceste miasme ale Sfârşitului  -  
pluteşte aroganţa supremă, suficienţa prostească şi cu aere doctorale, intoleranţa brutală şi 
neghioabă, cu aere de triumfalism ştiinţific, cu pretenţii de atotştiinţă  -  ale lui Lucifer. 
 “Actuala supremaţie a Occidentului prezintă, de altfel, o corespondenţă foarte 
semnificativă cu sfârşitul de ciclu (…). Dominaţia occidentală însăşi nu este decât o expresie 
a <<domniei cantităţii>>”1. 
 Din păcate, acesta este adevărul. Sau, poate, din fericire. Omenirea a ajuns “la rădcina 
copacului”, la capătul de jos, înfundat în borboros, al lui “axis mundi”, încheind, în zona 
spirituală Kali Yuga (Vârsta de Fier, Vârsta Întunecată, Bătrâneţea Senilă a Omenirii) un ciclu 
de creaţie, un Manvantara. Oamenii de acum nu mai cred în spiritualitate – ci în tehnicitate, 
nu mai cred în aerul tare al Olimpului, Sinaiului, Taborului, Golgotei  -  nu mai cred în pura şi 
ameţitoarea pneuma, în ether-aitheros, în băutura zeilor (ambrozie şi nectar, soma, amrita, 
hydromel etc.)  -  ci în mlaştina bolborositoare, pestilenţială  - dar fascinantă, în maleficul ei 
ultim  -  a Materiei Brute-Prakrti. Şi nici măcar în aspectul ei iniţial, de Mamă Pasivă, ce se 
pregăteşte să-l primească pe Făt-Frumosul-Demiurg (Spiritul-Purusha)  -  ci în aspectul ei 
putrid, de ultimă fază a descompunerii  -  nu doar inutil, sterp – dar şi otrăvitor. 
 Şi, fiind la sfârşit de ciclu fiinţial, e şi firesc acest lucru. Ei, oamenii sfârşitului de 
Manvantara, slăvesc cojile sterile (ebraic: Keliphot-uri)  -  şi-i batjocoresc pe “căutătorii 
aurului spiritual”. Sau îi tratează cu un dispreţ stupid, cu o “suveranitate atotştiutoare” 
jalnică. Ei, oamenii sfârşitului de Manvantara  - le ştiu pe toate, le pot pe toate… Nu sunt, 
oare, dovadă, maşinăriile tot mai entuziasmant de complicate? Mai multe şi mai captivante 
(de la captură-prizonierat, evident!). Şi această omenire sclavă maşinilor, această omenire 
ajunsă în culmea lenei de a fiinţa REAL  -  această omenire pe cale de a fi îngheţată de o 
paralizie spirituală totală  -  îşi exhibă maşinuţele de tot felul (expresii ale impotenţei şi 
sterilităţii spirituale tot mai totale), cu o mândrie neroadă, inconştientă. Căci tocmai “vânzarea 
sufletului” către MAŞINI (“high tech”!) este una dintre dovezile majore ale vidării spirituale, 
ale haosului axiologic şi vital, ale amplificării zonei de entropie spirituală, în care a intrat 
omenirea. În loc să se consolideze pe dinăuntru, pentru a fi capabilă să înţeleagă şi să 
determine ea însăşi Minunile Învierii, la care a făcut-o părtaşă Hristos-Dumnezeu, acum 2000 
de ani  -  ea, omenirea paraplegică se complace în a-şi exhiba fragilitatea sterilă, în a-şi admira 
neputinţa spirituală, disipată în monştrii de fier negru şi în ecranele, fulgerând luciferic, din 
zona siliciului  - ale calculatoarelor, branşate la Molohul Central, la perversul ucigaş de 
personalitate, vampirul care extrage din minţi ultima picătură de orientare spre Adevărul 
sacru: Monstrul Caracatiform, Tentacular  -  INTERNETUL. 
 Superbele Idei Platoniciene zac, leşinate, agonizante, în sinistrele cuşti de fier ale 
“tehnologiei înalte”(“high tech”). E jalnic, neliniştitor  -  şi dezvoltă (sau ar trebui să dezvolte) 
în noi un imens sentiment de culpabilitate şi insecuritate spirituală. Pe Hristos îl răstignim, 
zilnic,  pe crucea fascinaţiei faţă de propriile noastre cârje spirituale înjositoare, de propriile 
noastre ticăloase dezertări spirituale, atentate împotriva Spiritului: dezertăm în armata 
arogantă şi stupidă, vicleană, alienantă prin continua stare de minciună  -  armata 
                                                          
1 -René Guénon, Domnia cantităţii şi semnele vremurilor, Humanitas, Buc., 1995, p. 12. 
MOLOHULUI DE AUR, a falselor valori  -  întrucât se trimite la virtualităţi: băncile, banii  -  
şi iarăşi computerele  -  devin zeii noştri, ridică ficţiunea egoistă, brutală, lacomă, sanguinară  
-  la rang de Divinitate Atotputernică. De fapt, Atotanihilatoare (din punct de vedere spiritual). 
 “Pragmatismul reprezintă împlinirea întregii filozofii moderne şi totodată ultima 
treaptă în mersul ei descendent; dar există, de asemenea, şi încă de mult, înafara filozofiei, un 
<<pragmatism>> difuz şi nesistematic, care reprezintă, faţă de primul, ceea ce materialismul 
practic e faţă de cel teoretic  -  şi care se confundă cu ceea ce vulgul numeşte <<bunul simţ>>.  
Acest utilitarism aproape instinctiv e, de altfel, inseparabil de tendinţa materialistă: <<bunul 
simţ>> constă într-o limitare strictă la orizontul terestru, într-o lipsă de preocupare pentru tot 
ceea ce nu prezintă interes practic imediat; pentru el, lumea perceptibilă este singura 
<<reală>>, iar cunoaşterea provine exclusiv pe calea simţurilor; <<bunul simţ>> preţuieşte 
această cunoaştere restrânsă doar în măsura în care ea îngăduie satisfacerea unor nevoi 
materiale şi încurajează un anume sentimentalism, pentru că, trebuie s-o spunem, cu riscul de 
a şoca <<moralismul>> contemporan, sentimentul se află, în fond, foarte aproape de materie. 
Inteligenţa este, în acest context, pur şi simplu izgonită sau acceptată doar cu condiţia aservirii 
ei pentru realizarea unor scopuri practice, devenind astfel o simplă unealtă, supusă exigenţelor 
laturii inferioare şi corporale a individului, ceea ce, după o ciudată expresie a lui Bergson, s-ar 
putea numi <<o unealtă de făcut unelte>>; sub toate formele sale, pragmatismul este, în mod 
esenţial, caracterizat prin indiferenţă faţă de adevăr”.2 
 Umanitatea şi-a înjosit corpul astral (corpul sentimentelor) şi şi-a pervertit inteligenţa, 
pentru a înjosi ŞTIINŢA  -  în “ştiinţele” derizorii, strict pragmatice. În fapt, nimic nu e ştiinţă  
-  înafară de ŞTIINŢA SACRĂ: “Sub pretextul de a le asigura independenţa, concepţia 
modernă a separat radical ştiinţele de orice principiu superior şi le-a privat astfel de orice 
semnificaţie profundă, şi chiar de orice interes real, din punctul de vedere al cunoaşterii; 
incluzându-le într-un domeniu iremediabil mărginit, ea nu putea ajunge decât într-un impas. 
Dezvoltarea în interiorul acestui domeniu nu reprezintă, de altfel, nici măcar o aprofundare, 
cum par să creadă unii; dimpotrivă, ea rămâne superficială şi constă doar într-o dispersie în 
detaliu  -  pe care am semnalat-o deja  -  într-o analiză sterilă şi penibilă, care poate fi 
continuată la nesfârşit, fără a se înainta însă pe calea adevăratei cunoaşteri. Trebuie spus că o 
asemenea ştiinţă nu e cultivată de occidentali pentru ea însăşi: ceea ce urmăresc ei, în general, 
nu e o cunoaştere, chiar inferioară  -  ci nişte aplicaţii practice”3. 
 Şi, mai jos4: “Ştiinţa modernă a fost construită, aşadar, cu ajutorul resturilor vechilor 
ştiinţe, din materialele respinse de acestea şi abandonate ignoranţilor şi <<profanilor>>”  -  
René Guénon terminând ideea clar şi în forţă, cu o concluzie zdrobitoare, despre prostituţia 
ştiinţelor profane5 : ”Unicul ţel este o producţie tot mai mare; nu calitatea, ci cantitatea 
contează(…) civilizaţia modernă este într-adevăr o civilizaţie cantitativă, sau, altfel spus, una 
materială(…). Industria, comerţul, finanţele par a fi singurele care contează (…) concurenţa 
financiară exercită o influenţă preponderentă în relaţiile dintre popoare (…) în mentalitatea 
generală contemporană, aspectele economice sunt considerate ca aproape singurele ce decid 
derularea evenimentelor istorice şi, mai mult, se crede că totdeauna a fost aşa (…). Astăzi e de 
ajuns, pentru a conduce masele, să dispui de mijloace materiale, în sensul cel mai obişnuit al 
cuvântului, ceea ce arată limpede gradul de decadenţă al epocii noastre; în acelaşi timp, 
maselor li se dă de înţeles că nu sunt nicidecum conduse, că acţiunea lor e spontană şi că se 
guvernează singure, iar faptul că o cred, arată nivelul lor de înţelegere.” 
 Da  -  acesta este adevărul: prostia ne este indusă, parţial, de forţe luciferice extrem de 
puternice  -  dar, în general, ne prostim de ună-voie şi cu bună-ştiinţă. Ne luciferizăm de 
                                                          
2 - René Guénon, Criza lumii moderne, Humanitas, Buc., 1993, pp. 146-147. 
3 - René Guénon, op. cit, pp. 88-89. 
4 - Idem, p. 94. 
5 - Idem, p. 148. 
dragul lui Lucifer. Trăim în Imperiul Marii Umbre a Sfârşitului  -  iar glasul amăgitor al 
Anticristului devine tot mai seducător  -  iar noi, tot mai vulnerabili în faţa acestei seducţii 
malefice. Anticristul nici nu mai are nevoie de prea mult rafinament, în acţiunea sa 
pervertitoare şi distructivă: noi, oricum, în proporţie de masă, suntem pregătiţi să-l credem şi 
să-l adoptăm ca Maestru al Pseudo-Iniţierii. Marea majoritate a oamenilor se lasă chiar, 
încântată, să fie îmbrăţişată de gelatina hidoasă a mlaştinii materiei. Domnia materiei pare a fi 
invincibilă  -  şi asigurată pentru cel puţin 1.000 de ani. Cine mai ascultă azi glasul firav, de 
aur şi cristal diamantin, al basmelor? Am asurzit cu toţii, se pare. Cine mai crede şi mai vede, 
extaziat, minunea firului de iarbă, a rourei, a mirabilelor insecte şi stele, a zborului fluturilor-
îngeri, păsărilor-îngeri? Am orbit  -  şi, ca orbii lui Brueghel, ne tragem, unii pe alţii, în 
groapa pierzaniei spirituale. Cum glăsuieşte şi Evanghelia după    Matei 6: “Orb pe orb de va 
povăţui, amândoi vor cădea în groapă.” 
 Vârsta de aur, miturile, resurecţia spiritului, speranţele şi iubirea autosacrificială? Unii 
spun:”Palavre! Prostii! Totul este aici şi acum  -  şi aici şi acum se şi epuizează totul!”  
Altceva decât:”trăieşte-ţi clipa!” (dar cât de rău este înţeles Horaţiu, dacă nu e îmblânzit 
înţelept-cristic cu Sfântul Paul: “Trăieşte-ţi ziua de azi, ca şi cum ar fi cea de pe urmă!”)  -  
“după noi, potopul!”  -  nici nu merită (se zice…) să fie luat în seamă ca deviză. Alţii spun: ” 
Ce tot ne boscorodiţi? Ce, parcă noi nu analizăm simbolurile spirituale? Ba, încă, ce frumos  -  
şi, mai ales, cu ce folos! Psihanaliza ce-i, oare, decât rezolvarea totală, profundă  -  panaceul 
problemelor noastre interioare(???)!”. 
 O, nu! Nu. Psihanaliza este o farsă sinistră (rămăşiţă, pervertită caricatural şi 
periculos, a tehnicilor sacre, magice, alchimice)  -  promovată de cei mai perverşi “profeţi”, 
care ne cheamă în cele mai josnice şi înjositoare cercuri ale infernului sexual (neexorcizat, în 
lipsa magiei sublimării sattwice a sexului, a transfigurării lui Putifar sau Pasiphae  - în 
Maria-Mama Cosmică). Or, sexul (conştientizat inferior) a fost motivul căderii lui Adam 
Protogonos  -  motivul despicării-disipării lui Unu-Unitatea Divin-Spirituală, Absolut 
Armonică. 
 Altă categorie de rătăciţi îşi proiectează “visul izbăvirii” în viitor: “Nu vedeţi cum 
PROGRESĂM? Acolo, în viitor, e vârsta de aur!” 
 O, nu! Nu. Acolo, în viitor, în mod logic, este sfârşitul actualului Manvantara. Dar, 
deocamdată, este KALI YUGA- VÂRSTA FIERULUI ÎNTUNECAT7 (după BRONZ, care a 
urmat ARGINTULUI…). Dacă vreţi să învăţaţi ceva, pentru a vă revigora şi înălţa spiritual, 
pentru a putea “sări” pragul finalului de Manvantara  -  priviţi NU spre miturile false ale 
progresului şi high tech-ului (jalnice capcane ale finalului de Kali Yuga, încâlcite mreje ale 
forţelor asurice, care determină alternarea fascinaţiei naïve cu complexul lui Iehova, în sinele 
nostru compromis, degradat, sufocat de alterităţi malefice). Priviţi spre singurele structuri 
valabile, dotate cu forţe soteriologice concentrate: miturile trecutului, ca realitate reiterată 
ciclic, spre originaritatea energetică  – ca recuperare (soteriologică) a adevăratei vârste de 
aur – pentru spiritualitatea umanităţii terestre.  
 Nu permiteţi răsturnarea simbolurilor8  -  căci vă răpiţi singura şansă de mântuire, 
eliberare spirituală. Nu lăsaţi “adversarul” satanic să pună stăpânire “pe locurile care au fost 
sediile unor străvechi centre spirituale”9 . Nu-l lăsaţi pe “vrăjmaş” să transforme totul în 
                                                          
6 - Biblia, Institutul biblic şi de misiune al B.O.R., Buc., 1944, p.1117. 
7 -Kali-Yuga  -  lumea de faţă, a “fierului”, ultima din ciclul erelor vedice. Este pomenită prima oară în Aitareya Brahmana, 
VII, 14, succedând Krita-yuga, Treta-yuga şi Dvapara-Yuga. Este vârsta damnării, decadenţei, nenorocului şi suferinţei, 
patronată de zeiţa Kali, spiritul Răului. 
8  - Spre exemplu, numărul 666 era, la dacii zalmoxieni, numărul sacralităţii suprem-benefice…A intervenit, în istoria 
demonizantă a antichităţii Orientului Apropiat (mai precis, în civilizaţia babiloniano-israelită) o inversare simbolică cu 
implicaţii cosmice extrem de grave, semnalate de Cartea Apocalipsei. Cf. atât N. Densuşianu, Dacia preistorică, Obiectiv, 
Craiova, 2000  -  cât şi alte lucrări mai recente, din ciclul Secretele Terrei, de Paul Lazăr Tonciulescu-E. Delcea , tot la 
Editura Obiectiv-Craiova, 2000-2005, Adrian Bucurescu, Dacia secretă, Arhetip, Buc., 1997 etc. 
9 - Cf. René Guénon, Domnia cantităţii şi semnele vremurilor, Humanitas, Buc., 1995, p. 194. 
pulbere atomică. Pulverizarea lumii reprezintă, evident, “una din formele posibile ale 
disoluţiei lumii”10  -  dar, poate, veţi conştientiza că nu în felul acesta veţi “sălta” dintr-un 
Manvantara în următorul. Ci, în felul acesta, vă veţi pierde sufletele (mai exact, capacitatea de 
evoluţie spirituală va fi sever inhibată, grav întârziată)  -  ceea ce, într-adevăr, este catastrofa 
supremă, care vă va preface, din identităţi spirituale renăscute, înviate divin, cooperante la 
demiurgie  -  în spectre etern rătăcitoare: “Căci cine voieşte să-şi mântuiască sufletul său, îl va 
pierde, iar cine-şi va pierde sufletul său pentru Mine, îl va afla. Căci ce va folosi omul, de ar 
dobândi lumea toată, iar sufletul şi l-ar pierde? Sau ce va da omul în schimb pentru sufletul 
său?”11 – sună, clar şi definitiv, mesajul cristic. Este nevoie de efortul iniţiatic de a discerne 
şi, apoi, de a acţiona hotărât, în plan spiritual exclusiv; altfel, eşecul fiinţei va fi nu doar 
lamentabil, ci esenţial: “Nevoiţi-vă să intraţi pe poarta cea strâmtă; că vă spun: mulţi vor căuta 
să intre şi nu vor putea”12. 
 Iată ce spune şi iniţiatul spiritual René Guénon, în veacul nostru, despre falsul mit al 
progresului şi consecinţele sale în plan spiritual: “Partizanii <<progresului>> au obiceiul să 
spună că <<vârsta de aur>> nu e situată în trecut, ci în viitor; adevărul, dimpotrivă, este că, în 
ce priveşte Manvantara al nostru, el se află cu adevărat în trecut, deoarece el nu reprezintă 
altceva decât starea primordială însăşi. Într-un anume sens, totuşi, el este în acelaşi timp în 
trecut şi în viitor, dar numai cu condiţia de a nu ne mărgini la Manvantara prezent şi de a lua 
în considerare succesiunea ciclurilor terestre, pentru că, în ceea ce priveşte viitorul, este vorba 
de <<vârsta de aur>> a unui alt Manvantara; el e, deci, separat de epoca noastră printr-o 
barieră de netrecut, pentru profanii care vorbesc astfel şi care nu ştiu ce spun, când anunţă 
venirea apropiată a unei <<ere noi>>, raportând-o la umanitatea actuală13 . Eroarea lor, 
adusă la gradul extrem,  va fi aceea a Anticristului însuşi (s.n.), pretinzând că instaurează 
<<vârsta de aur>>, prin domnia <<contra-tradiţiei>> şi dându-i chiar această aparenţă, într-un 
mod pe cât de înşelător, pe atât de efemer, prin contrafacerea ideii tradiţionale de SANCTUM 
REGNUM; se poate înţelege prin aceasta de ce, în toate pseudotradiţiile, care nu sunt decât 
prefigurări parţiale şi şterse ale <<contra-tradiţiei>>, dar care tind inconştient s-o pregătească 
desigur mai direct decât oricare alt lucru, concepţiile <<evoluţioniste>> joacă, în mod 
constant, rolul predominant pe care l-am şi semnalat. Bineînţeles, bariera, de care vorbeam 
adineaori şi care-i obligă, într-un fel, pe cei pentru care ea există, să se închidă în interiorul 
ciclului actual  -  este un obstacol mai decisiv pentru reprezentanţii contra- iniţierii , decât 
pentu simplii profani, deoarece, fiind orientaţi doar spre disoluţie, ei sunt, într-adevăr, cei 
pentru care nimic n-ar putea exista dincolo de acest ciclu şi astfel, pentru ei mai ales, sfârşitul 
acestuia trebuie să fie cu adevărat <<sfârşitul lumii>>, în sensul cel mai deplin al expresiei.”14 
 În concluzie, disoluţia absolută îi pândeşte, în primul rând, pe “preoţii disoluţiei”, pe 
“preoţii Anticristului-Evoluţiei”, pe cei care se erijează în “iniţiaţi”, fiind pseudo-iniţiaţi 
(contra-iniţiaţi, pentru că sunt “preoţii contra-tradiţiei”)  -  întronându-se în locul Satanei (de 
fapt, dimpreună cu Satana stând pe trnul lumii…), pentru a momi lumea umană ( a actualului 
Manvantara) către pierzanie: 
 “Civilizaţia modernă, ca orice alt lucru, are raţiunea ei de a fi, iar, dacă această 
civilizaţie este încheierea unui ciclu, atunci putem spune că ea e într-adevăr ceea ce trebuie să 
fie, că survine la locul şi la timpul potrivit; ea va trebui însă judecată după cuvântul 
Evangheliei, adeseori prost înţeles: <<Sminteală trebuie să fie, însă vai de cel prin care vine 
sminteala!>>
15” 
                                                          
10 - Idem, p. 172. 
11 - Cf. Evanghelia după Matei, în Biblia, Institutul biblic şi de misiune al BOR, Buc., 1944, p. 1118. 
12 - Cf. Evanghelia după Luca, în Biblia, Institutul biblic şi de misiune al BOR, Buc., 1944, p. 1182. 
13 - Atenţie, deci, şi prudenţă maximă, faţă de “hristoşii” mincinoşi, care bolborosesc fără contenire despre “New Age”!!!… 
14 - René Guénon, op. cit, pp. 279-280. 
15 - “Čacravartin este, în sens literal, acela care face <<să se învârtească roata>>  -  ceea ce înseamnă că el e aşezat în centrul 
tuturor lucrurilor, în timp ce Anticristul, dimpotrivă, este fiinţa care va fi cea mai depărtată de centru; el va pretinde, totuşi, 
 În aceste condiţii obiective, are vreun rost să ne legăm de vreo speranţă de izbăvire 
spirituală  -  şi care speranţă va avea capacitatea internă de a nu se confunda cu iluzia? La 
prima parte a întrebării  -  răspunsul este:  în mod cert  -  DA. La partea a doua a întrebării, 
răspunsul l-am formula cam aşa: prepararea iniţiatic-spirituală reală, cu bună-credinţă, în 
litera şi spiritul învăţăturii străvechi, a adevăraţilor Maeştri Spirituali, care au străbătut istoria 
“pe dedesubtul ei” (sau, poate, “pe deasupra ei”?  -  oricum , indiferenţi la accidentele-istorie)  
-  Maeştri situaţi în imergenţa organizaţiilor secrete tradiţionale (de POVESTAŞI, ca Ion 
Creangă  -  de iniţiaţi în Ştiinţa Sacră  -  ceea ce, esenţial, e cam acelaşi lucru ca “povestaşii”  
-  doar că au pertinenţă în mediile aşa-zis “culte”  - ca Templierii Evului Mediu, ca 
Rozicrucienii sau ca Vasile Lovinescu însuşi, fiu spiritual al lui Guénon, Schuon, Burckhardt 
etc.  -  emergenţe personalizate în vremurile noastre)  -  ne va ajuta să scăpăm de iluzia “lumii 
moderne” şi de falsele ei speranţe. Şi să ne însuşim forţele spirituale foarte reale, miraculoase 
tocmai pentru că sunt adevărate, extrem de reale, aparţinând spiritului curat, deparazitat de 
ficţiuni malefice  -  spiritul atotputernic şi întemeietor al noului Manvantara (numit de cărţile 
sfinte Ierusalimul Ceresc). Dar, pentru aceasta, trebuie să conştientizăm foarte clar că 
“lumea modernă” este terminalul dinspre Apus al Vârstei de Fier, al Umbrei Amurgului 
Omenirii, Kali Yuga, sau Ragnarökr  -  Amurgul Zeilor, al germanicilor, rudele de sânge şi 
spirit ale dacilor-daoi (fii ai Lupului Fenrir, dar şi Fii ai Căii Drepte-Dao). 
 “Din punctul de vedere a ceea ce trebuie distrus, deoarece manifestarea sa este 
împlinită, acest sfârşit este, în mod firesc, <<catastrofal>>, în sensul etimologic în care 
termenul evocă ideea unei căderi bruşte şi iremediabile; dar, pe de altă parte, din punctul de 
vedere în care manifestarea, dispărând ca atare, se află redusă la principiul ei, în tot ceea ce ea 
are ca existenţă pozitivă, acelaşi sfârşit apare, dimpotrivă, ca <<redresarea>> prin care, cum 
am spus, toate lucrurile sunt brusc restabilite <<în starea lor primordială>>. Aceasta se poate 
de altminteri aplica analog la toate nivelele, fie că e vorba de o fiinţă sau de o lume: 
întotdeauna, în fond, punctul de vedere total sau relativ total, în raport cu primul  -  este 
BENEFIC, deoarece toate dezordinile posibile nu sunt dezordini decât dacă le privim în ele 
însele şi separat, şi pentru că aceste dezordini parţiale se şterg în întregime, în faţa ordinii 
totale, în care intră, până la urmă, şi căreia îi sunt, despuiate de aspectul lor negativ, elemente 
constitutive – la fel ca orice alt lucru; în definitiv, nu e nimic MALEFIC în afara limitării care 
condiţionează în mod necesar orice existenţă contingentă, iar această limitare nu are în 
realitate decât o existenţă pur negativă. Am vorbit la început ca şi cum cele două puncte de 
vedere , BENEFIC şi MALEFIC, ar fi cumva simetrice; dar e uşor de înţeles că nu e aşa şi că 
al 2-lea termen nu exprimă decât un lucru tranzitoriu şi instabil, pe când primul are un 
caracter permanent şi definitiv, astfel încât aspectul BENEFIC nu poate să nu triumfe în cele 
din urmă, în timp ce aspectul MALEFIC piere în întregime, pentru că, în fond, nu era decât o 
iluzie inerentă <<separativităţii>>. Numai că, de fapt, nu se mai poate vorbi atunci de 
MALEFIC şi BENEFIC, în măsura în care aceşti doi termeni sunt esenţial corelativi şi 
marchează o opoziţie care nu  mai există, întrucât, ca orice opoziţie, ea aparţine unui anumit 
domeniu relativ şi limitat; odată ce ea e depăşită, rămâne doar ceea ce este; astfel, dacă vrem 
                                                                                                                                                                                     
la rândul său, că <<face să se învârtească roata>>, dar în sens invers mişcării ciclice normale (ceea ce <<prefigurează>>, de 
altfel inconştient, ideea modernă a <<progresului>>), când în realitate orice schimbare în rotaţie e imposibilă, înainte de  
<<răsturnarea polilor>>, adică înainte de <<redresarea>> care nu poate fi împlinită decât prin intervenţia celui de-al 10-lea 
Avatara; dar dacă el e socotit Anticrist, aceasta se datorează tocmai faptului că va parodia, în felul său, însuşi rolul acestui 
Avatara final, care e reprezentat în tradiţia creştină ca <<a doua venire a lui Cristos>>(…) – cf. Idem, p. 274-276. 
“Nu s-a observat suficient analogia care există între doctrina adevărată şi doctrina falsă; Sf. Ipolit, în opusculul său 
despre Anticrist, dă un exemplu memorabil, care nu-i va surprinde pe cei care au studiat simbolismul: Mesia şi Anticrist au, 
amândoi, ca emblemă, LEUL!” – cf. P. Vulliaud, La Kabbale  juive, vol. II, p. 373. “Motivul profund, din punct de vedere 
cabalistic, se află în considerarea celor două feţe, luminoasă şi obscură, ale lui Metatron; iată de ce numărul apocaliptic 666, 
<<numărul Fiarei>>, este şi un număr solar. (Acest număr este format mai ales de numele Sorath, demon al soarelui, fiind 
opus ca atare îngerului Mikaël)” – cf. René Guénon, Regele Lumii, Rosmarin, Buc., 1994,  p. 30. 
 
să mergem până la realitatea cea mai profundă, putem spune cu toată rigoarea că <<sfârşitul 
unei lumi>> nu este şi nici nu poate fi vreodată altceva decât sfârşitul unei iluzii.”16 
 Am citat atât de copios din R. Guénon, Marele Iniţiat (iniţiat în sufism  -  dar, de fapt, 
iniţiat în Unica Ştiinţă Sacră)  -  în speranţa că se vor afla cel puţin câteva spirite receptive, 
câţiva cititori convinşi (sau care vor accepta să fie convinşi) să părăsească atitudinea, 
malefică, de scepticism  -  şi să ne urmeze, prin labirintul simbolurilor Ştiinţei Sacre, spre 
lumina mântuitoare. Căci ce altceva sunt Amintirile din copilărie, ale lui Ion Creangă  -  decât 
un superb pleonasm pentru ANAMNEZĂ  -  pentru ceea ce sufismul islamic numeşte 
DHIKR
17=AMINTIREA VERBULUI DIVIN ÎNTEMEIETOR (DEMIURGIC), Incantaţie a 
Verbului Divin? 
 Să încercăm, cutezători şi harnici cititori, să ne reintegrăm demersului iniţiatic, real, 
pentru a simţi, în final, transfigurarea propriei noastre fiinţe. Căci acesta este scopul cu care a 
scris Maestrul Spiritual ION CREANGĂ cartea sa iniţiatică: pentru obţinerea rezonanţei cu 
“stările superioare ale fiinţei şi cu Divinitatea însăşi”. Pentru obţinerea unui traseu, identic cu 
ceea ce numea Iisus Hristos “Calea, Adevărul şi Viaţa”. La finalul parcurgerii acestui traseu, 
va trebui să simţim că ne-am auto-depăşit, auto-sacrificial, fiinţa umană trecută, şi că suntem 
în preajma a ceea ce sufiţii numesc hudur  -  prezenţa reală a divinităţii. 
 Fructul copt, căzut de-a lungul osiei lumii, se va reinstaura ca Fruct Verde, Fructul de 
Smarald (sau Creanga de Aur), în Vârful Copacului Cosmic. 
                                                               prof. dr. ADRIAN BOTEZ 
 
 
GEOGRAFIA SACRĂ, VASILE LOVINESCU  ŞI 
DELIMITAREA DE IGNORANŢII 
SACERDOŢIULUI 
 “Astfel, când unele <<legende>> spun, de exemplu, că a fost un timp când pietrele 
preţioase erau la fel de obişnuite cum este acum pietrişul cel mai grosolan, acest fapt nu 
trebuie poate luat numai într-un sens simbolic. Bineînţeles, acest sens simbolic există 
totdeauna într-un asemenea caz, dar nu se poate spune că este singurul, căci orice lucru 
manifestat este în mod necesar el însuşi un simbol, în raport cu o realitate superioară(…). 
Vom preveni fără întârziere o obiecţie care s-ar putea ridica în privinţa aceastor schimbări 
calitative în <<configuraţia lumii>>: se va spune poate că, dacă ar fi aşa, vestigiile epocilor 
dispărute care se descoperă în fiecare moment ar trebui să dovedească acest lucru, şi că. Fără 
să vorbim de <<erele geologice>>, menţinându-se numai la ce priveşte istoria umană, 
arheologii şi chiar <<preistoricii>> nu găsesc niciodată ceva asemănător, oricât de departe ar 
merge în trecut rezultatele săpăturil lor. Răspunsul e, în fond, foarte simplu: mai întâi, aceste 
vestigii, în starea în care se prezintă, astăzi, şi în măsura în care fac parte în consecinţă din 
mediul actual, au luat parte în mod obligatoriu, ca tot restul, la <<solidificarea>> lumii; dacă 
n-ar fi participat, existenţa lor nemaifiind în acord cu condiţiile generale, aceste vestigii  ar fi 
                                                          
16 - René Guénon, Domnia cantităţii şi semnele vremurilor, Humanitas, Buc, 1995, pp. 282-283. 
17 - Cf. Frithjof Schuon, Să înţelegem Islamul  -  introducere în spiritualitatea lumii musulmane, Humanitas, Buc., 1994 : 
dhikr= (în arabă) amintire, pomenire, având drept modalităţi concrete invocaţia(…). Realizarea spirituală este o 
ANAMNESIS a ceea ce a fost dintotdeauna şi nu a încetat să fie, în ciuda iluziei şi a uitării. În esoterism, termenul se aplică 
formulelor ritmice a căror repetiţie vizează armonizarea diverselor elemente ale fiinţei şi determinarea vibraţiilor susceptibile 
să deschidă comunicarea cu stările superioare ale fiinţei şi cu Divinitatea însăşi. Sufitul se va strădui să atingă un dhikr 
permanent, o incantaţie continuă centrată pe un Nume Divin (cel mai adesea: Allah) sau pe Shahadah: întâi în cuvânt, apoi în 
inimă, în stare de veghe sau somn(…)”. La fel, cf.  Remus Rus, Istoria filosofiei islamice, Editura Enciclopedică, Buc., 1994. 
dispărut în întregime, şi fără îndoială aşa a fost, pentru multe lucruri din care n-a mai rămas 
nici cea mai mică urmă. Apoi, arheologii cercetează aceste vestigii cu ochii unor oameni 
moderni, care nu mai sesizează decât modalităţile cele mai grosiere ale manifestării, astfel 
încât, chiar dacă a mai rămas ceva subtil în ele, ei nu-şi dau seama şi le tratează în fond aşa 
cum  fizicienii mecanicişti tratează lucrurile cu care au de-a face, pentru că mentalitatea lor 
este aceeaşi, iar facultăţile lor sunt la fel de mărginite. Se spune că atunci când o comoară este 
căutată de cineva căruia, pentru un motiv oarecare, nu-i este destinată, aurul şi pietrele 
preţioase se schimbă pentru el în cărbune şi pietriş vulgar; amatrii moderni de săpături ar 
putea să tragă foloase dintr-o astfel de <<legendă>>(…). 
 Or, există într-adevăr o <<geografie sacră>> sau tradiţională, pe care modernii o 
ignoră la fel de total ca şi pe celelalte cunoştinţe de acelaşi gen; există, de asemenea, un 
simbolism geografic, ca şi un simbolism istoric, şi ceea ce le dă semnificaţia lor profundă este 
valoarea simbolică a lucrurilor, pentru că prin aceasta se stabileşte corespondenţa lor cu 
realităţi de ordin superior; dar, pentru a determina în mod efectiv această corespondenţă, 
trebuie să fii în stare, într-un fel sau altul, să percepi în lucrurile însele reflexul acestor 
realităţi. Astfel, există lucruri care sunt îndeosebi apte să slujească drept <<suport>> pentru 
acţiunea <<influenţelor spirituale>>, şi pe acest fapt s-a întemeiat totdeauna stabilirea unor 
<<centre>> tradiţionale, principale sau secundare, printre care <<oracolele>> Antichităţii sau 
locurile de pelerinaj sunt exemplele exterioare cele mai evidente; există apoi alte locuri care 
nu sunt mai puţin favorabile manifestării unor <<influenţe>> cu un caracter cu totul opus, 
aparţinând celor mai joase regiuni ale domeniului subtil; dar ce-i poate spune unui occidental 
modern faptul că există, de exemplu, într-un loc o <<poartă a Cerurilor>>, sau, în altul, o 
<<gură a Infernului>>, pentru că îngroşarea constituţiei sale <<psiho-fiziologice>> este de 
aşa natură încât, nici într-un caz, nici în altul, el nu poate simţi absolut nimic special? Aceste 
lucruri sunt deci literalmente inexistente pentru el, ceea ce, bineînţeles, nu vrea să spună deloc 
că ele au încetat să existe în realitate; dar este, de altfel, adevărat că, toate comunicaţiile 
domeniului corporal cu domeniul subtil fiind reduse într-un fel la  minimum, e nevoie, pentru 
a constata aceste lucruri,  de o mai mare dezvoltare a aceloraşi facultăţi ca altădată, dar tocmai 
aceste facultăţi, departe de a se dezvolta, au slăbit, dimpotrivă, în general  -  şi au sfârşit prin a 
dispărea la <<media>> indivizilor umani  -  aşa încât dificultatea şi realitatea percepţiilor de 
acest ordin s-au dublat , ceea ce le permite modernilor să ia în râs povestirile anticilor”. 18  
 Câteva marginalii se impun: toţi maeştrii Ştiinţei Sacre din sec. XX (de la Guénon, F. 
Schuon, E. Schuré, R. Steiner  -  până la Vasile Lovinescu şi, chiar, parţial şi ciudat, Mircea 
Eliade  -  ciudat, pentru statutul său de naţionalist constructiv, autor al Profetismului 
românesc!) nu operează nuanţări, în privinţa zonelor geografico-spirituale terestre: ei 
înţeleg prin OCCIDENT  -  toată Europa (nediferenţiată cumva)  -  iar prin ORIENT  -  toată 
Asia (nici aici neoperându-se diferenţieri semnificative). Or, tocmai zona de interferenţă 
dintre Europa şi Asia (pe traiectoria indo-europeană), zonă în care se află şi România (şi 
ne referim la zone creştin-ortodoxă, care, prin natura ei profundă, este tradiţionalistă, în 
care elementele de spiritualitate “păgână”  şi cele de spiritualitate creştină sunt solidare, 
se recunosc ca fiind fraterne, în esenţa lor şi, de aceea, interferează, uneori, până la 
fuziune şi consubstanţialitate) este exclusă, cu multă suficienţă, din discuţie. De aceea, şi 
V. Lovinescu se vede silit (de atitudinea spirituală a maeştrilor săi spirituali) să vorbească de 
Ion Creangă fără a-l situa în vreo zonă spirituală terestră. E adevărat că întreaga omenire 
“respiră” în atmosfera unei singure ŞTIINŢE SACRE. Dar “parfumurile” spirituale sunt, 
totuşi, diferite  -  sau, mai exact, subtil diferenţiate, în funcţie de zona uman-geografică 
în care s-a produs asimilarea ŞTIINŢEI SACRE UNIVERSALE. După maestrul R. 
Guénon  -  Ion Creangă ar trebui, cu necesitate, să se înscrie în zona buddhistă sau hinduistă  -  
pentru a “merita” să fie luat în discuţie. În mod sigur există astfel de elemente de spiritualitate 
                                                          
18 - R. Guénon, op. cit, pp. 135-139. 
în opera lui Creangă  -  căci spiritul românesc nu se poate sustrage (şi ar fi şi absurd să 
presupunem aşa ceva) foarte realei axe tradiţional-spirituale indo-europene. Şi totuşi, nici nu 
putem trece cu uşurinţă peste nuanţele româneşti, care fac mai viu şi mai atractiv peisajul 
lungului itinerar spiritual, de la Oceanul Indian, până la Oceanul Atlantic. 
 N-ar fi stricat (dimpotrivă, zicem noi) o nuanţare (în discuţie) a Europei spirituale. 
Occidentul este, în fapt, jumătatea europeană de vest, catolico-protestantă  -  o zonă evident 
vidată spiritual, îngenuncheată total forţelor luciferice şi ahrimanice. Total  -  sau aproape 
total  -  excepţiile întărind regula. Iar zona în care se înscrie România face parte din Orientul 
european  -  chiar dacă acest Orient european s-a dovedit, de-a lungul vremurilor, foarte 
permeabil faţă de doctrinele tradiţionale asiatice (spre exemplu, ISIHASMUL ORTODOX 
creştin este foarte apropiat, în esenţă, de buddhism, sufism etc.). Oricum, nu credem că e bine 
şi eficient să fie ignorată, trecută cu vederea sau “să fie pierdută pe drum” zona ritului 
oriental-creştin ortodox, dintr-un exces de generalizare, globalizare sau dintr-o atitudine 
“doctorală-superioară”. ZONA ORTODOXĂ (şi aşa trecută cu vederea, până la omisiunea 
completă, în atitudinile profane ale istoricilor, europeni şi americani) se dovedeşte, prin 
vitalitatea ei spirituală excepţională, o zonă care-şi merită, prin ea însăşi, interesul celor care 
se iniţiază în ŞTIINŢA SACRĂ. 
 Pe de altă parte, trebuie accentuat că trimiterile noastre masive( de până acum) la R. 
Guénon  -  nu au drept scop nicidecum pregătirea unui start fulminant, specacular, într-o  
“competiţie de performanţă” – în care să arătăm cât de bine sau cât de prost ne-am însuşit noi 
teoriile guénon-iste, steiner-iene, lovinesciene etc. Atitudinea iniţiatică este exact opusul 
spectacularului: presupune cufundarea în meditaţie, încordarea, până la durere, a tuturor 
forţelor spirituale, pentru dobândirea percepţiei axei divine interioare. 
 E NEVOIE, DECI, DE CU TOTUL ALTCEVA: de constatarea, lucidă, calmă, 
constructivă (nici măcar excesiv de entuziastă, căci ar stingheri armonia structurilor divine 
primordiale…), a unor realităţi obiective, reperabile în domeniul geografiei sacre, al 
relevanţelor simbolistico-ritualistice ale verbului unui scriitor etc. Trebuie evidenţiat faptul 
că se poate produce şi fenomenul invers prefacerii aurului în cărbune. Şi că această 
magie alchimică este u fapt absolut normal (abia acest fapt este în ordinea normalităţii 
divine!)  -  privit în contextul economiei cosmice şi în continuitatea interior.sacrală  a 
Verbului Divin. Şi că altfel nici nu s-ar putea -  dacă tot facem apel la restaurarea armoniei 
sacrale. 
 Vom constata, nu vom exhiba. Vom cerceta şi vom cântări, vom pipăi pereţii temniţei, 
pentru a depista hieroglifele care-i preschimbă în fluidul de ascensiune al pereţilor Templului  
-  nu vom apela la „prestidigitaţie” spiritualistă sau la „ventrilocie” religios-moralistă. Vom 
încerca să fim truditorii Templului  -  iar nu nişte magicieni improvizaţi şi impostori, nişte 
iluzionişti infami. 
 Vom încerca să dovedim că nu e nevoie decât de bună-credinţă, de atenţie şi 
concentrare, de veghe spirituală continuă, de credinţă şi consecvenţă spirituală benefică  -  
pentru a reintra pe făgaşul viziunii iniţiatice. În concluzie, că iniţierea nu trebuie considerată 
ca un fapt devenit descurajant de puţin posibil, în zilele noastre  -  chiar dacă, din „nervii 
nadi” şi percepţia spirituală globală  -  majoritatea dintre noi am rămas doar cu rudimente 
schizoide, care ne scindează mintea, spiritul şi  -  mai ales  -  atitudinile faţă de lume. Prin 
bunăvoinţă, perseverenţă şi permanent apel la harul divin, vom înainta, pas cu pas, pe terenul 
minat de capcanele superbiei luciferice. Modestia, care nu exclude, în nici un caz, demnitatea 
şi cutezanţa  -  va fi o armă de contracarare a Celui care trăieşte (vampiric) din Greşelile 
Noastre. 
 Şi acum, cu sufletul oarecum mai împăcat, să ne întoarcem la problema acestui 
subcapitol al preliminariilor: geografia sacră. 
 Oricum ar sta lucrurile, geografia sacră este o realitate incontestabilă  - în Sublima 
Plănuire a Lumii, în proiectarea sacră a lumii, de către divinitate. 
 Bethlehem se traduce şi ESTE, efectiv:  Casa Pâinii (Vieţii)  -  înainte cu 
mult(istoriceşte) de intrarea, în Templul Fiinţei, a Pâinii-Christos. Tot aşa, Pipirig (intrat sub 
incidenţa dhikr-ului-anamneză, Amintirile lui Ion Creangă) este Pyrhos-Cetatea Focului (şi 
Cetatea Îngerilor-Păsări, prin repetarea incantatorie a silabei pi )  -  înainte de epifania lui 
David-cel-Trimis-şi-Bun. Şi chiar înainte de anamneza-AMINTIRE a lui Adam Protogonos, 
de către Regele Ioan al Crengii de Smarald (Ion, fiul Smarandei-Smaraldei Creangă). Iar 
Humuleştii nu pot fi decât Prakrti, arsă de Pyrhos-Purusha  -  dând boţul de humă arsă, pe 
Adam Protogonos-Cel Roşu. Sfera Roşie a Luceafărului (Venusian). 
 E o stupiditate exasperant de plictisitoare şi specifică epocii moderne de a considera 
individualitatea umană ca fiind superioară, ca importanţă existenţială, funcţiei sacrale a 
gesticii atitudinale umane. Adică RITUALULUI reintegrator al omului (Omul-Neam şi Omul-
Specie) în planul divin. Se găsesc unii care să ajungă la aberaţia stupefiantă de a socoti că ar fi 
mai de folos neamului lor (şi speciei umane) nişte indivizi cu care să ne batem oricând pe 
burtă, într-o mahala a „spiritului”  -  nişte indivizi foarte „juşti” tereştri, cu o identitate civilă 
de nezdruncinat, cu acte în perfectă regulă: Ion Creangă şi Mihai Eminescu. Ar fi, aceşti 
socializaţi indivizi, mai utili decât nişte entităţi metafizice, nişte epifanii, ipostaze sacral-
soteriologice, în raport cu neamul (şi specia) în care s-au încarnat binecuvântat. Nişte entităţi 
metafizice, sacral-soteriologice, numite Regele Ioan al Crengii de Aur şi al Cupei de Smarald 
(zis, profan, şi „Ion Creangă”19), respectiv Maestrul Epocii Mihaelice  -  AMINUL (zis, 
profan, şi „Mihai Eminescu”). 
 În rândul acestor îndrăgostiţi de „crâşma istoriei”(în sensul cel mai jos-profan!)  -  se 
numără şi Sorin Butnaru, autorul Noii interpretări a operei lui Ion Creangă 20   -  care 
consideră că lectura lui Vasile Lovinescu asupra personalităţii metafizice, exprimată prin 
Verb, a lui Ion Creangă, ar fi însemnat „o radicală contestare a individualităţii” scriitorului din 
Humuleşti. Ce să zicem  - catastrofal!!! 
 Pragmatismul şi egoismul, stupide şi autofage, ale ultimelor secole ale Europei -  îşi 
găsesc o exprimare pe măsură, în această afirmaţier a lui Sorin Butnaru. Ca şi cum Iisus 
Christos, dacă ne-ar fi răspuns jovial la întrebarea individualizantă :”Unde e strada ce duce 
spre Teatrul de pe Golgota?”  -  ar fi trebuit categorisit drept un „tip simpatic şi interesant, 
bravo lui!”  -  pe când aşa, tăcându-şi autosacrificial supliciul pentru mângâierea durerilor 
enorme ale lumii şi astuparea faliei metafizice din cadrul lui Adam Protogonos  -  suferind ca 
un nobil anonim, acoperit de o imensă cruce anonimă şi de o emoţionantă coroană de spini 
anonimi  -   răstignindu-se ca Al Treilea (Suveranul Anonim) între doi tâlhari anonimi(sau 
aproape...)  -  dar călcând, prin această Superbă Anonimitate, moartea cu moarte, înviindu-ne 
sufletele şi, astfel, mântuindu-ne întru eternitate  -  nu merită să fie considerat decât un „tip 
urâcios şi neinteresant”. Agasant, chiar  -  cu idealismele lui stupide şi schizofrenice. 
 Minunată logică, o, omenire secată de duh a zilelor noastre  -  omenire a celei mai 
bune dintre lumi! Îţi vine să „stupeşti” exorcizant în palma stângă (peste traiectele oculte ale 
destinului), ca popa Duhu  -  să trânteşti cu muchea palmei celeilalte în „stupit” şi, „în care 
parte sare stupitul, într-acolo să apuci”... Să-ţi iei câmpii  -  spre Câmpiile Elizee. Iar unor 
cărţi şi autori, de cei ca Sorin Butnaru şi alţii ca el (duium!)  -  să le adresezi liturgica paremie 
a aceluiaşi Sacerdot al Suflului Sfânt: „Vai de cel ce se sminteşte, dar mai vai de cel prin care 
vine sminteala!” (Atenţie: vinovatul pocăit este Popa Duhu  -  alter ego-ul vocal  -  acum  -  al 
lui Ion Creangă, care ştie, în calitate de Maestru, pericolele pe care le răspândeşte prin Verb, 
                                                          
19 Cf. V.Lovinescu, Creangă şi creanga de aur, CR, Buc., 1989, p. 332:” Este cel puţin curios că Ion Ştefănescu şi-a luat, 
când a început să scrie, numele bunicului său după mamă, Creangă, riguros sinonim al lui RAM”. Şi se face trimitere, firesc,  
la Zeul Indian  - Rama. 
20 - Sorin Butnaru, O nouă interpretare a operei lui Ion Creangă, Romcarterim, 1999. 
otrăvurile tari şi zeieşti pe care, un ucenic vrăjitor, nerod şi ispitit de superbie, le-ar putea 
îndrepta, de pe calea Ritualului Demiurgic  -  pe partea distrugerii cosmico-umane!) 
 N-o fi având „individualitate cel care „de unde aproape fiindu-i ţinterimul Eternitatea, 
şi-a luat acolo casă de veci” – dar va rămâne întru ETERNITATE  -  „ţinterim”-mască a 
Spiritelor Vii. Nu masca de om are valoare  -  ci Suflarea Sfântului Duh  -  care, singură, dă 
viaţă adevărată. Şi care suflă „pe unde vrea ea”!  
 Evoluţia spirituală pe Pământ este o „construcţie” piramidală  -  având „vârful” în 
creştinism  -  dar temelii în toate religiile şi în toată ştiinţa sacră a Pământului. A-l privi pe 
Ion Creangă, în mod obstinat şi reducţionist, exclusiv ca pe un creştin  -  şi a uita de eforturile 
enorme şi extrem de subtile ale iniţiaţilor tuturor epocilor, de a asimila simbolurile tuturor 
credinţelor, într-o unică Ştiinţă Sacră (cu variabile în Spiritul Naţional)  -  şi a uita că Ion 
Creangă este un astfel de iniţiat (e drept, purtând iniţialele Mântuitorului...), făcând parte 
dintr-un „colegiu al meşteşugarilor” Spiritului  - „Collegia Fabrorum”... - este o capcană în 
care Sorin Butnaru et Comp. cad cu mult prea multă uşurinţă  -  dând dovadă de lipsă de 
maturitate şi experienţă spirituală. Chiar îşi închipuie aceştia că Eminescu şi-ar fi pierdut (el, 
atât de parcimonios cu Timpul şi Spiritul!) atât amar de vreme cu un oarecare „ţărano-
târgoveţ” din mahalaua Păcurarilor?... 
 Avem ce-i reproşa, bineînţeles, şi unui aşa-zis „olimpian”, ca (de atât de multe ori 
subtilul) George Călinescu. De data asta, în cazul lui Creangă   - Călinescu se dovedeşte 
suspect de superficial şi distructiv de orice demers ritualic, în superficialitatea aşa-zisei lui 
critici. Jocurile sterile ale raţiunii strică  -  şi dăm dreptate celui ce-a zis: „Are multă minte, da' 
nu tătă-i bună!” Bavardajul salonard al lui G. Călinescu nu face, în definitiv, două parale, 
atunci când e vorba să ne raportăm la sacerdoţi ai Verbului Românesc  -  cum au fost Creangă 
şi Eminescu, cel puţin. Florile artificiale, meşteşugite din plasticul modernităţii  -  apar ca 
jalnice şi penibile, prin comparaţie cu Grădina Paradisului, revelată prin Regele Ioan al 
Crengii de Aur  -  Fiul Smaraldului (din fruntea Prinţului Umbrei...). 
 Totuşi, nu putem să nu adăstăm puţin, în faţa spectacolului călinescian: prea i s-a dus 
buhul  Maestrului! 
 E ciudat (cel puţin!) că un critic (nu doar impresionist, ci cu pretenţii de hermeneut, 
uneori), cum este G. Călinescu, poate alterna, cu atâta nonşalanţă: 
 a- observaţii profunde, dar „lăsate-n vânt” (fără finalizarea-parcurgere a drumului, 
călăuzit şi protejat de Hermes Trismegistul  -  la capătul cărui drum se află Olimpul şi palatele 
sale, făurite din aurul lui Hephaistos, Cerberul Focului de sub Etna)  - cu 
 b- neseriozităţi şi superficialităţi de-a dreptul enervante. 
 Spre exemplu, acceptă realitatea şi comunică observaţia precum că21 „Nimeni nu mai 
văzu pe Eminescu fără Creangă şi pe Creangă fără Eminescu”  -  dar nu-şi pune (?) o clipă 
întrebarea : ce anume le leagă, esenţial, pe cele două spirite, aparent polare, ale misticii 
româneşti: pe „nocturnul” Amin, cu „solarul” Preot al Crengii de Aur?... Nici vorbă  -  ci: 
„Poetului care scrisese Cezara trebuia să-i placă acest fel de viaţă” printre „consumatori de 
pastramă friptă pe spuză şi de vin...” 
 Apoi scrie, la p. 487, aparent concentrat asupra propriilor spuse: „Erudiţia însă nu are 
limite, şi Anton Pann şi Creangă sunt şi ei mari erudiţi, în materie de ştiinţă şi literatură 
rurală(...). Creangă e-un umanist al ştiinţei săteşti, scoţând din erudiţia lui un râs gros, fără a 
fi totuşi un autor vesel în materie” (s.n.: deosebit de pertinentă observaţia lui 
G.Călinescu!!!)  -  dar, imediat, afirmă stupefiant, lăsându-ne perplecşi, tocmai când ne 
aşteptam să pronunţe remarci cu privire la ritualismul şi ocultismul verbului Regelui Ioan: 
„Conţinutul poveştilor şi Amintirilor este indiferent în sine, ba chiar apt pentru a fi tratat liric 
ori fantastic.” Doamne-Dumnezeule! Cum adică? Pontiful poate sta şi-n cap, în mijlocul 
                                                          
21 - G. Călinescu, Istoria literaturii române, de la origini până în prezent, p. 480. 
Templului  -  că e tot acelaşi lucru? Nici o teamă pentru vijeliile cosmice cumplite, semne ale 
schimbării polilor lumii? 
 E cel puţin surprinzător să citeşti, în finalul capitolului din Istoria literaturii române 
(la p. 488), destinat lui Ion Creangă, despre un început de percepţie (de către G.C.) a 
geografiei sacre româneşti, despre o schiţă de legătură, reciproc determinantă, între topos-ul 
sacru şi personalitatea spirituală  -  „rex et pontifex” al topos-ului sacru: „Creangă  s-a ivit 
acolo unde există o tradiţie veche şi deci şi o sporire de erudiţie, la sat, şi încă la satul de 
munte de dincolo de Siret, unde poporul e neamestecat şi păstrător” (s.n.) -  după ce ai 
citit, la p. 481: „Căci ce observaţie pătrunzătoare este în Amintiri? O mamă de la ţară îşi 
ceartă copiii, un tată se întreabă cu ce-o să-şi ţină băieţii la şcoală, copiii fac nebunii, un popă 
joacă cu poalele anteriului prinse în brâu, toate aceste anecdote pe puţine pagini.” 
 Ce concluzie se poate trage, din aceste contradicţii violente ale temperaturii interioare 
a logos-ului călinescian? Doar că G.C. apare  în postura jenantă de histrion ratat, alungat din 
cercurile-amfiteatre spiralate ale misteriilor. În postura de hibrid monstruos între un circar, 
strident volubil şi versatil comerciant de vorbe  -  şi un mistagog răspopit. G.C. a avut, 
cândva, şansa de A ŞTI. Dar a preferat acoperirea OCHIULUI DIN FRUNTE, în faţa porţii 
păzite de Ursul-Dragon. Şi s-a întors, „ugilit” şi „ruşinat”, ca fraţii cei mai mari ai lui Harap-
Alb, într-o regresie în uter; eşuând, astfel, întru permanenţa existenţei infantil-spirituale. 
Comodă, e drept  -  însă total nerecomandabilă, având în vedere etapele ulterioare de evoluţie 
ale Spiritului Uman. 
                                                                                * 
 Critic pentru sacerdoţi? Aşa ceva nu există şi nu poate exista. Cel mult hermeneut  -  
urmându-l pe zeu în refacerea podurilor dintre lumi (de aici, şi numele funcţiei de pontifex). 
Iar hermeneutul sacerdoţilor trebuie, în mod obligatoriu, să fie, el însuşi, sacerdot.  Sau, 
măcar, să aibă habar de actul sacerdotal şi de consecinţele acestuia, în plan cosmic şi uman.  
 Singurul hermeneut, iniţiat în actul sacerdotal al operei lui Ion Creangă  -  rămâne şi 
va rămâne, pentru posteritate-eternitate, Vasile Lovinescu. Totdeauna, hermeneuţii operei lui 
Ion Creangă vor trebui să spună: „apud Vasile Lovinescu”. Măcar din când în când  -  şi 
măcar ca temelie pentru investigaţii mai rafinate, mai apropiate, mai familiare cu fulgerele 
rodnice şi periculoase care înconjoară zona de investigare-„reanimare” a VERBULUI  
SACRAL. 
                                                                                 * 
 De la el purcedem, şi de la definirea VERBULUI SACRAL, ca PARASHABDA22: 
„Un ritm pozitiv, de la sine are o tendinţă ascendentă, o potenţă naturală de a se integra în 
vibraţiunea iniţială, în vibraţiunea prototip, care este verbul, PARASHABDA. E şarpele care, 
la auzul Descântătorului, se ridică vertical pe vârful cozii. 
 
                                                        prof. ADRIAN BOTEZ 
 
*** 
                                                          
22 - Cf. Vasile Lovinescu, Mistere, simboluri, rituri, Rosmarin,Buc., 1997, p. 127. 

 ROMÂNEASCĂ 
 a- Istorie şi anistorie 
 Nu există istorie, ci există Dumnezeul Unic. 
 De vreo două milenii şi jumătate, lăsăm fiecare fapt să se transforme în eveniment  -  
nu ca punct de reper, ci ca fugă perpetuă de esenţialitate: faptul se „rupe” şi ne expulzează.  
Mai exact, NOI suntem aceia care ne dorim-voim expulzaţi, pentru că ni-e „lene” ( o lene 
metafizică, a Spiritului) să căutăm şi să găsim semnificaţia, înglobatoare în Unicitate, a 
fiecărui eveniment. Negăsind semnificaţia evenimentului, ne lăsăm proiectaţi înafara lui: 
pentru că, totuşi, n-am pierdut total originarulsimţ al coerenţei, „cadavrul nedisecat” al 
evenimentului lăsat în urmă, îl transformă în „punct de reper”, dar pe drumul nu al coerenţei, 
ci pe drumul depărtării de coerenţă. De aceea, apare SUCCESIVITATEA  -  ca (auto) 
expulzare perpetuă şi ritmică, din esenţa negăsită (necăutată) a evenimentului  -  în loc de 
SIMULTANEITATE. Căci nu există evenimente, ci doar EVENIMENTUL  -  Unic (în 
conţinut semnificativ) şi etern repetabil în formă (formă prin care ne întoarcem, mereu, prin 
ritual-existenţă, la conţinutul etern). 
 Noi vrem să uităm MODELUL DIVIN, vrem să ne uităm pe noi înşine  -  respingem 
eternul MODEL DIVIN  - CENTRUL: şi, astfel, apare istoria-succcesivitate. Din lene 
metafizică şi scepticism. Este o schizofrenie accelerată: în loc să ne regăsim în toate, 
simultan ( a se vedea modelul cobanului mioritic, ca regăsire a simultaneităţii Fiinţei 
Cosmice)  -  noi ne piedem în toate, succesiv, ISTORIC. ANISTORIA este normalitatea, 
conformarea (constructivă fiinţial) la MODELUL DIVIN. Istoria este schizofrenia, dispersia 
autodistructivă, îndepărtarea, ritmică, obstinată, de MODELUL CENTRAL  -  unic, divin. 
* 
b-Anistoria actului artistic 
 S-a pus, de atâtea ori, problema: de ce artele nu înregistrează progrese constante, 
evoluţie constantă  -  ba, chiar se înregistrează o indiferenţă faţă de ideea de evoluţie  -  ceea 
ce apărea, multora (dintre cei infestaţi de mitul fals al „progresului”, al „evoluţiei continue”), 
ca un „atipism” supărător? De ce Homer (Orbul Mistic) e mai important, valoric, decât Iannis 
Ritsos, să zicem? Eminescu (Aminul Sacru), mai important, valoric-spiritual, decât Nichita 
Stănescu? 
 Să nu uităm că orice cultură a fost, mai întâi, CULT  -  şi orice act artistic trăieşte 
tocmai prin suspendarea timpului istoric. Deci, ACTUL ARTISTIC este, măcar ca percepţie 
instinctivă (înafara voinţei, a conceptualităţii umane), anistoric, ataşat la MODELUL DIVIN-
FIINŢIAL. Arta este ultima modalitate instinctuală umană (INSTINCTUL  -  ca intuiţie pur 
spirituală a primordiilor), prin care MODELUL DIVIN încearcă să mai păstreze legătura cu 
schizofrenia umană, s-o reorganizeze, din interior, spre o coerenţă în simultaneitate (ca şi 
religia, care nu este exclusiv instinctuală, ci şi persuasivă, creând stimuli, mai reali sau mai 
fictiv – artificiali, spre zona divină). NU EXISTĂ EVOLUŢIE, CI MODELARITATE: actul 
artistic, ca şi cel religios, se conformează în jurul unui MODEL SPIRITUAL-DEMIURGIC  -  
faţă de care dezvoltă clarificări, apropieri, depărtări  -  sau, în caturile cele mai fericite (mai 
apropiate de MODELUL DIVIN  al Creaţiei Unice): REVELAŢII. Actul artistic nonevolutiv 
                                                          
23 -Cf. R.Guénon, Simboluri ale Ştiinţei Sacre, Humanitas, Buc., 1997, p. 241: “Moştenirea vechilor Collegia Fabrorum a 
fost transmisă cu exactitate corporaţiilor care, de-a lungul întregului Ev Mediu, au păstrat acelaşi caracter iniţiatic, şi mai ales 
corporaţiei constructorilor; aceasta a avut în mod natural ca patroni pe cei doi Sfinţi Ioani (Botezătorul şi Evanghelistul), de 
aici venind expresia binecunoscută de LOJĂ A SFÂNTULUI IOAN, care a fost păstrată de masonerie(…). Loja Sfântului 
Ioan, deşi nu este asimilată simbolic grotei, nu reprezintă mai puţin, ca şi aceasta din urmă, o figură a <<cosmosului>>; 
descrierea dimensiunilor sale este deosebit de clară, în această privinţă: lungimea ei este <<de la răsărit la apus>>, lărgimea 
sa <<de la miazăzi la miazănoapte>>, înălţimea sa <<de la pământ la cer>>(sau până la al 7-lea cer!), iar adâncimea sa <<de 
la suprafaţa pământului până în centrul său>>. “ 
tinde, prin forma sa de excepţie (revelaţia artistică) , spre resorbirea-absorbirea personalităţii, 
de către preajma MODELULUI DIVIN („Nu e nimic şi totuşi e/ O sete care-l soarbe,/ E un 
adânc asemene/ Uitării celei oarbe”): ANONIMIZAREA ARTISTULUI.  Eminescu, spre 
exemplu, devine O PAROLĂ DE PĂTRUNDERE ÎN ABSOLUT, pentru iniţiaţi. Biografia 
lui exterioară, aparentă, dispare complet, în faţa „legendarităţii” sale interioare, a eroismului, a 
semizeismului, gen TEZEU  -  Tezeu cel care, umbră călăuzitoare, ne face cunoştinţă cu 
labirintul, în care vom fi transfiguraţi, iniţiatic, prin MINOTAUR. De fapt, prin confruntarea-
luptă cu Minotaurul. 
 Artistul autentic nu mai are decât slabe tangenţe cu materialul formal: el răspunde 
chemării sirenelor, el e mai dotat sau mai puţin dotat NU pentru adaptare la o secvenţă (epocă 
istorică), ci la globalitatea divină. De aceea, nu contează CÂND, ci contează DACĂ are 
REVELAŢIA MODELULUI. Dacă nu o are, evident că şi aparenta istorie-succesivitate e mai 
greu acceptabilă, mai cenuşie. Dacă o are, ne transcende pe noi, ÎNMULŢIŢII NEAMULUI 
SĂU  -  artişti, în primul rând, stimulaţi să devină ecouri ( mai bune sau mai proaste  -  dar 
necesare pentru confirmarea CENTRULUI SPIRITUAL AL NEAMULUI)  -  dar şi pe 
neartişti, dar tânjitori după recuperarea globalităţii divine (starea paradisiacă). Căci fiecare 
dintre noi mai păstrează nostalgia normalităţii paradisiace, non-conflictuale ( o păstrează 
mai puţin sau mai mult  -  iar când nu va mai păstra-o, va fi pierdut, din punct de vedere 
spiritual  -  DEFINITIV!). 
 Evident,  pentru că Dumnezeu a făcut lumea prin Cuvânt (sau Tăcere Expresivă, ca 
Vibraţie Atotînglobatoare)  -  literatura este cea mai expusă paranoiei artistice, ca antipod al 
schizofreniei istorice. 
 Fiecare cultură naţională există datorită SPIRITULUI NAŢIONAL, acea structură 
spirituală inefabilă, şi, totuşi, extrem de pertinentă, care imprimă, din interior spre exterior, 
dinspre Arhanghelul Neamului spre oamenii-Neam  -  caracteristicile de simţire, gândire, 
comportament etc. 
 I - În cazul unor neamuri, acest Spirit Naţional este focalizat: s-a produs Revelaţia 
Modelului Divin (specific, prin Spiritul Neamului), printr-un Artist-Christos (încarnare a 
Spiritului Neamului), faţă de care Model se ordonează (sau se dez-ordonează) mişcările 
spirituale ale unui popor anume. SHAKESPEARE, pentru Spiritul Englez, GOETHE, pentru 
Spiritul German (dublat, dar nu contradictoriu, ci complementar, de BEETHOVEN-ul 
muzical) etc. 
 II- Dar există şi spirite naţionale aşa-zis „difuze” ( şi confuze). Revelaţia nu a avut, 
încă, loc  - Modelul Divin nu s-a întrupat într-un cristic artist  -  ori s-a întrupat slab, difuz, în 
2, 3 sau mai multe cvasi-modele, percepute ca nedesăvârşite (adică, modele care nu conţin 
globalitatea Spiritului Neamului). Şi, astfel, furtunile căutării, social-culturale ( şi 
CULTUALE!) se produc cu aşa mare zbucium, încât sentimentul anistoriei dispare ( ceea ce 
creează falsa percepţie, că aceste neamuri sunt „dezvoltate”, „evoluate” : nicidecum  -  ci 
aceste neamuri nu se găsesc esenţial, se zbat furibund, în criza de identitate spirituală)  -  
sentimentul istoriei, prin contrast, se întăreşte. FRANŢA este modelul cel mai difuz şi mai 
confuz european (creând cea mai fatală şi mai îndelungă şi nocivă iluzie, în legătură cu aşa-
zisa „înaltă civilizaţie şi cultură”. Nicidecum: e cea mai îndelung şi mai tragic-agonică dintre 
zonele spirituale ale lumii. Nu şi-a găsit-revelat Modelul Central-Spiritual, este expulzată, 
ritmic, din fiece fals (parţial) model. REVOLUŢIA FRANCEZĂ a fost nu cauza, ci 
consecinţa emergentă a pierderii Centrului Interior-Spiritual. Şi, de aceea, frustraţia se 
transformă în schizofrenia curentelor culturale, revoluţiilor, convulsiilor-contestărilor sociale, 
religioase etc. Într-un cuvânt, un vârtej haotic din care, paradoxal, impune aparenţa istoriei 
zbuciumate (pentru că ochii umani nu zăresc CENTRUL, care zadarnic se zbuciumă să capete 
întrupare cristic-artistică). Şi acest vârtej, şi aceste confuzii creatoare de sentiment istoric, au 
fost şi sunt impuse (mai întâi induse) neamurilor europene mai apropiate de vârtejul central 
neexprimat total  -  neamurilor „mai slabe de înger” (sau inducerea se face dinafară, de către 
organizaţii saturnizate-demonizate, când acestea se tem de influenţa benefic-spirituală a unui 
neam anume). Treptat, dar mult mai violent, locul influenţei nefast-globale, pe Terra, de data 
asta, îl ia o altă zonă, complet amputată de Centru Spiritual  -  complet des-centrată spiritual: 
ceea ce se numeşte SUA  -  un conglomerat perfect haotic  -  tocmai de aceea dând impresia 
de „patrie”  -  tutruror des-centraţilor, individualizaţi, rupţi de Centrul Spiritual-NEAM  -  al 
tuturor neamurilor Terrei... 
 III- Aparenţa de pluri-centrism spiritual. Cultura rusă are şi ea probleme de 
identitate anistorică: se caută, îşi caută Modelul Central, faţă de care să se dezvolte ritualismul 
anistoric, cultualitatea să redizolve culturalitatea (osificată în structuri artificiale, tot mai 
inflexibile, mai autodistructive)  -  căci se operează uşor transferul de la modele polimorfe 
(deci inexacte, nonrevelate) culturale -  la cele profane-politice. O confuzie Dostoievski-
Tolstoi-Puşkin  -  este transpusă în termenii profan-politici ai bolşevismului-stalinismului-
imperialismului. 
 Şi totuşi, se pare că Revelaţia anistorică rusă a avut loc  -  dar n-a avut loc fixarea, în 
conştiinţa Neamului, a Revelaţiei: Revelaţia se numeşte, întru eternitate, DOSTOIEVSKI. N-a 
fost, însă, recunoscută ( există, deci, şi probleme de confirmare în masa-valuri concentrice, a 
spiritualităţii aşteptătoare a Neamului prea gregarizat, la nivel de conştient  -  a spiritualităţii 
care aşteaptă divinitatea şi redivinizarea, prin Hristos-Artistul). Dar, ca dovadă că Centrul 
Modelator există: eternul reflux rusesc spre abisul mistic. 
 IV- Dar cu spiritualitatea românească ce se întâmplă, în anistoria ei artistică? Au 
românii un CENTRU MODELAR  -  sau nu au? Neamul care nu are Centru Modelar dispare 
din însuşi Proiectul Cosmic. Or, EMINESCU afirmă (şi nu doar el!) că românii au o misiune 
mistică, de la Traian-taumaturgul încoace: „Trebuie să fim un strat de cultură la gurile 
Dunărei  -  aceasta este singura misiune a statului român  -  şi oricine ar voi să ne risipească 
puterile spre alt scop, pune în joc viitorul urmaşilor şi calcă în picioare roadele muncei 
străbunilor noştri. Aici, între hotarele strâmte ale  ţărei româneşti, trebuie să se adune capitalul 
de cultură din care au să se împrumute (s.n.) fraţii noştri de prin toate ţările de primprejur, 
dimpreună cu celelalte popoare mai înapoiate decât noi.”( Misiunea noastră ca stat, în ziarul 
Timpul, din 2 nov. 1879). 
 Până nu demult, concluziile noastre duceau către o structură anistorică simplă, a 
culturii spirituale româneşti  - şi, implicit, a literaturii: o unică şi singuratică vibraţie a Logos-
ului Cosmic Românesc, în jurul liniilor de forţă ale căreia s-au orientat structurile existenţial-
spirituale româneşti.  Afirmaţia noastră era clară şi concisă: Christosul românilor, Artistul-
Hristos Modelar s-a întrupat  -  şi este EMINESCU. În jurul său se zbat, mai departe sau mai 
aproape, ecourile faţă de Revelaţia-Model  -  care ecouri confirmă (se supun) sau infirmă 
(refuzând, luciferic, supunerea)Modelul(ui) Divin Revelat. Prin apariţia lui Eminescu-
Revelaţia, literatura română a încetat să fie difuză şi istorică: evenimentele-fiinţe spirituale 
potenţiale (în adormire-aşteptarea Hristosului) se rotesc în jurul EVENIMENTULUI UNIC. 
Trebuie, însă, să conştientizăm necesitatea de RITUAL-PENTRU-EMINESCU (mai exact, 
noi, neamul-elita, ca existenţă ritualică, ca întoarcere a fiinţei la originaritate). Se raportează la 
El, se conformează sau deformează, în raport cu EL-EMINESCU. 
 Şi, pentru a nu scăpa din vedere nimic din alternanţele simbolic-spirituale ale mitului 
fiinţial românesc , adăugăm24: 
 „De fapt, modelul GETO-DACIC s-a întrupat în Modelul Divin Românesc: MIORIŢA 
şi EMINESCU, din punct de vedere spiritual, s-au contopit: Modelul Divin al Cuvântului şi 
cu cel al Hieroglifei. Când MIORIŢA tace, grăieşte Hieroglifa-Eminescu  -  când tace 
Hieroglifa-Eminescu, simţim cum saltă în noi ( Noi= elita spirituală a Neamului) expresia 
ritualului geto-dacic (condensat în MIORIŢA). Elită spirituală înseamnă SPIRITE TREZE  -  
                                                          
24 - Cf. Adrian Botez, art. Anistoria literaturii române, în rev. Salonul Literar, Focşani,  iunie-oct. 1998. 
nu neapărat intelectuală. (...) Elita spirituală poate reforma temporalitatea: succcesiunea 
uitării poate fi reorganizată în ritualul Eminesco-Centric, Spiritualo-Centric. Orice gest şi 
cuvânt al nostru poate fi <<reglat>>, prin smerenie şi anonimizare a noastră, în funcţie de 
modelul cristico-eminescian  -  care face mai lesne de vizualizat spiritul-modelul pe care l-a 
subliniat, după ce l-a  dublat, în eternitate: modelul DACIA  -  modelul sacru. 
 În felul acesta, este imperios necesar să se desfiinţeze istoria literaturii române: să 
se desfiinţeze treptele uitării  -  şi să se vizualizeze cercurile concentrice ale Spiritului 
Naţional, în jurul Centrului-Revelaţie-Eminescu (...). Eminescu este acest Centru Interior, 
este vizualizarea în cuvinte simultane-vibraţie cosmică demiurgică (căci acesta este darul 
GENIULUI, să re-creeze simultaneitatea de vibraţie verticală, a cuvintelor orizontale, prin 
redarea forţei interioare a Cuvântului: acest fenomen e perceput ca <<forţă de seducţie>>  -  
de fapt, este forţa de TRANSFIGURARE, întru divin, a Cuvântului) a Arhanghelului-Spirit 
Naţional. 
 Şi, de acum, de la Revelaţia-Eminescu, ierarhizarea aleatorie (istorică) va fi înlocuită 
de ierarhizarea spirituală (anistorică): nu anii contează (ca segmente aparent cuminţi-
evolutive), ci apropierea sau depărtarea, pe traiectorii circular concentrice, faţă de Modelul 
Divin-Revelaţie EMINESCU. Varianţii  -  raportaţi la MARELE INVARIANT”. 
 În esenţă, nu ne-am schimbat opinia şi nici nu putem să ne-o schimbăm. Doar atât că, 
datorită percepţiei unui flux revelatoriu dinspre cartea lui V. Lovinescu: O icoană creştină pe 
Columna Traiană (glose asupra melancoliei ) – Cartea Românească, 1996  -  am reuşit să 
deducem o nuanţă surprinzătoare, în procesul de coagulare şi revelare a Centrului Spiritual 
Românesc  -  o nuanţă care rezolvă, credem noi, problema binomului spiritual „popular-cult”, 
„Cuvânt-Hieroglifă”, „spirit anistoric-epifanie cvasi-istorică” (tradusă, ocult, în termenii 
heraldici MIORIŢA-EMINESCU): Şi anume: un Centru Spiritual Modelar Românesc  -  ca 
LOJĂ IOHANICĂ. 
 Iată suportul deducţional al concluziei noastre, coborât la nivelul desfăşurării unei 
logici mentale şi reurcat la nivelul heraldic al Revelaţiei. 
* 
c- Loja Iohanică Românească şi metafizica 
personalităţii 
 În definitiv, aşa-zisa „istorie profană” este marcată de traseele de comete (de fapt, de 
constelaţiile tangente la polii spirituali ai lumii) ale Marilor Spirite. Mlaştina „democratică” 
nu e decât zona de încercare a forţei de relevanţă spirituală a Marilor Spirite. Noi, indivizii 
descentraţi, alunecaţi din Centrul Spiritual, de-a lungul axei polare a lumii, vedem Marile 
Spirite drept comete-alunecări pe circumferinţa sferei celeste. Deci, Marile Spirite, pentru noi, 
capătă ceva din propria noastră neputinţă de fixare şi centrare. Dar această stare a noastră nu 
le este LOR imanentă  -  ci se constituie în elementele karmei general-terestre. Iniţiaţii îi văd 
pe iniţiaţi NU în chip de comete, ci conjugaţi, dimpreună, la conturarea constelaţiilor 
elocvente întru Logos-ul sacru al Lumii. Dacă lumea ar fi, în mod absurd (deci sacral!) una de 
iniţiaţi  -  ar dispărea (prin dizolvare alchimică şi purificare) şi karma  -  şi ne-am afla, cu 
toţii, în Paradis. 
 În concluzie, Marile Spirite sunt, prin esenţa lor, CRISTICE  -  întrucât preiau asupra 
lor nişte forme ontologic-spirituale nespecifice lor: karma, traseele divergente, centrifuge 
(parţial)  -  toate acestea fiind similare păcatelor umanităţii, pe care le-a luat asupra sa Hristos. 
Marile Spirite, deci, în imanenţa şi transcendenţa lor (concomitente) , au înscrisă 
DIMENSIUNEA SOTERIOLOGICĂ. Această lume există  -  şi există cu şansă de regresie 
sacră, în „copilărie”-Paradis  -  datorită prezenţei divine efective, prin epifania Marilor 
Spirite. 
 Ce am dorit a spune cu acestea?  Am dorit a spune, cu alte vorbe, mai multe  -  ceea ce 
V. Lovinescu a rezumat astfel: „Fiecare lucru manifestat este o literă divină care, pe un plan 
superior, se alătură unui Nume divin şi, la sfârşit, Marelui Nume”25. Adică, lumea de sus se 
reflectă în lumea de jos, macrocosmosul în microcosmos (şi reciproca e valabilă, dar, evident, 
prin răsturnări axiologice, sistemice etc.). 
 Ceea ce ni se par, în cazul discuţiei noastre, nişte nume de oameni, înscrise în 
registrele stării civile  -  corespund, în esenţă, unor vibraţii macrocosmice, generatoare de 
entităţi metafizice, ocrotitoare şi călăuzitoare ale Neamului Românesc. (Sau comunităţii, în 
general). 
 Deci, aplicat existenţei spirituale româneşti, acest adevăr, expus sintetic de V. 
Lovinescu  -  se exprimă în necesitatea unei percepţii, absolut diferită de cea profană, a 
ontologiei sacre a Marilor Spirite. Pentru a afla Numele Divin al Marilor Spirite, actele 
ritualic-soteriologice ale Marilor Spirite  -  trebuie să evertuăm  „biografiile” stupid-profane, 
şi să încercăm să auzim „muzica sferelor”. „Să auzim” ordinea riguroasă a constelaţiilor 
caleste care „au produs” (mistic, şi, totuşi, folosindu-se de regului şi sensuri terestre) epifania 
Marilor Spirite  -  pe Bodhisatwi-i topos-ului terestro-sacral românesc. Logos-ul degenerat şi 
pervertit, care pluteşte sub formă de keliphot-uri (coji) în jurul Naşterilor şi Calvarurilor 
Existenţiale ale Marilor Spirite  -  trebuie înlăturat, pentru a face posibilă epifania Verbului 
Sacru. Adică, pentru a-i vedea pe EI în veşmântul de foc ( al imanenţei şi transcendenţei  -  
concomitente). 
 Şi atunci, ceea ce „se spune” sau ce „îşi aminteşte” ( x sau y, factori profani, keliphot-
uri plutind în placenta astrală a Marilor Spirite) – trebuie fie extirpat fără amânare şi 
remuşcare, fie „răsturnat”, din planul semantic terestru, în planul semantic sacru  -  în chip de 
constelaţie sau de hieroglifă divină. Bătrâneţea keliphot-urilor trebuie „răsturnată” în 
COPILĂRIE (ceea ce numeşte V.Lovinescu, după maestrul său René Guénon: DHIKR  -  
incantaţia numelui divin; AMINTIRE-ANAMNEZĂ). 
 Când cineva, un Mare Spirit, pronunţă cuvântul AMINTIRE  -  devine un pleonasm 
sacru adaosul: DIN COPILĂRIE. Căci orice dhikr-amintire este o actualizare a esenţei 
sacrale a „personalităţii” sale constelative (cu origine în, şi aparţinătoare esenţial la o/unei 
constelaţie / constelaţii  -  cu raze tangente la axul polar cosmic). AMINTIREA, ca anamneză 
constelativă , actualizează, logic, şi relaţiile constelative (cu funcţiile sacrale aferente ): 
relaţiile cu celelalte Mari Spirite, oglindite din formaţiuni constelative care se leagă, între ele, 
printr-o logică ocultă, sacrală. 
 În consecinţă, nu trebuie să trecem indiferenţi pe lângă zvonuri  -  ci doar atent 
interpretativ: ZVONUL poate fi forfoteală a borborosului infernal (şi să fim atenţi să ocolim 
zona decăderii Logos-ului)  -  dar poate fi şi o rază orfică fugară, străfulgerând dinspre ceruri 
printre keliphot-uri . O rază pe care trebuie s-o detaşăm de aparenţa „fugace” şi s-o fixăm, în 
mod alchimic, în dhikr.  Discernământul este capacitatea iniţiaţilor. Cei care vor lua 
zvonurile în forma lor brută, „transpirată”, impură  -  vor rămâne sutzi de-a pururi. Cei care le 
vor „griji” (în sensul ritualic, în care acţionează FATA MOŞULUI, din basmul lui Ion 
Creangă, cu „jivinele”  -  cât şi preotul, când pregăteşte sufletul, dintr-un trup agonic  -  
rearmonizând, în limita posibilităţilor, karma, pentru marea călătorie spre kamaloka, de unde 
se pregăteşte, prin anamneză, o nouă buclă existenţială, pentru spirala mântuirii)  -  vor vedea 
şi auzi MIRACOLE. Adică, vor percepe lumea justă  -  lumea potenţial (sau efectiv) salvată, 
resacralizată (fie şi în imponderabilul, greu de introdus în concepte, al intenţiei). 
 Cine va spune despre operaţiunea de „grijire”, de exorcizare, a „zvonurilor”, că este „o 
prostie”  -  are dretate, din punctul lui de vedere  -  punct care se situează în nediferenţierile 
lui Prakrti şi ale borborosului. Dar cine va confirma, fie şi doar prin fascinaţie  -  acela va avea 
şi el dreptate, dar tot din punctul lui de vedere. Punctele de vedere, fără raportare sacrală, au 

valoare absolut egală. Departajarea axiologică o face reperul sacral. Punctul de vedere 
exorcizator orfic este, deci,  aflat pe axul polar cosmic  -   pe care nu pot rezista decât 
iniţiaţii. Depinde de karma fiecărui „ascultător”  -  depinde de „priza” sa spirituală la o gună 
(tendinţă primordială) sau alta, din cele trei: TAMAS (cea de jos, pasivă, neagră), RAJAS ( 
cea de la mijloc, roşie, a patimii şi „furiilor”, cu destinaţie sacrală) SATWA(guna ascendentă, 
luminoasă, mântuitoare). Satwicii-iluminaţi spiritual, foarte puţin denşi ( disponibili maxim 
pentru curentul ascensional al credinţei, precum sunt de indisponibili corporal, prin fixarea 
alchimică pe ascendenţa axului polar) VOR TĂCEA mistic, pentru a nu pierde energia 
divină (Shakti-Shekina), pentru a completa, din propria karmă bodhisatwică  -  Sunetul şi 
Ordinea Divine (Logos-ul Divin). Cei din tamas vor face o hărmălaie, enormă şi inutilă  -  de 
nu se vor auzi, în primul rând, pe ei (nu se vor distinge, ca personalitate şi funcţie  -  cosmice 
amândouă). Căci, cum spun iniţiaţii, la rădăcina urechii este limba:  adevărul sacral (ca 
potenţă spirituală maximă) sau minciuna (ca potenţă spirituală minimă) stau în noi-cei-
interiori. Noi nu AUZIM decât ceea ce SUNTEM. Şi a rosti este identificator, în plan sacral, 
cu Verbul Sacru (când o faci la modul restaurator, ritualic). 
 Spus pe şleau  -  cine crede în ce se va spune mai jos  -  îşi „aude” propriile potenţe 
spirituale, propria credinţă. Face cunoştinţă  cu invizibila sa fiinţă spiritruală pozitivă. Cine nu 
crede  -   îşi va „auzi” propria surzenie, propria dezordine infernală interioară. Va face 
cunoştinţă cu faţa entropică, demonizată, a fiinţei sale spirituale. 
 Revenind la oglindirea susului sacral, în josul fenomenal  -  vom cita, iarăşi, din 
.Lovinescu, singurul mare iniţiat român din sec. XX, a cărui iniţiere o cunoaştem  -  căci 
există şi iniţiaţi a căror iniţiere ne este, deocamdată, ocultată  -  sau o ignorăm noi, din 
slăbiciune spirituală). Este vorba de un pasaj din cartea O ICOANĂ CREŞTINĂ PE 
COLUMNA TRAIANĂ (glose asupra melancoliei) – Cartea Românească, Colecţia Gnosis, 
1996  -  studiul omonim, de la p. 109. Iată ce spune V.Lovinescu că se află sculptat 
basoreliefic (dovedind, încă o dată, că poţi avea ochi, fără să vezi!), pe columna marelui 
taumaturg al antichităţii romane, împăratul Traian (p. 110): 
 „Pe registrul de sus se află o scenă mai greu de interpretat, cu atât mai mult cu cât, 
după un simbolism firesc, superiorul tâlcuieşte inferiorul şi-i este cheie. 
 Trei personaje se află în dosul a ceea ce s-ar putea numi trei frontoane de templu. Par 
zidite în edificii ca în nişte turnuri. Dacă ar fi să luăm de bunme proporţiile între edificii şi 
personaje, avem de-a face cu ciclopi. E adevărat că pe Columna Traiană proporţiile dintre 
oameni şi edificii nu sunt exact păstrate, considerabil scăzute din cauza exiguităţii spaţiului, 
dar o anumită eroare subzistă, sugerând proporţiile reale. În scena noastră, însă, personajele 
sunt strict prizoniere ale platoşelor lor de piatră sau, altfel exprimat, raporturile lor sunt acelea 
de coajă şi miez. Îţi fac impresia de replici masculine ale unor <<florici>> îngropate de un 
crud arhitect, implacabil în cunoaşterea şi tehnica tantrică a artei lui. E izbitoare expresia lor 
de dezolaţiune, asupra căreia se aplică un al patrulea  personaj, într-un gest de inidicibilă 
mizericordie, de tămăduitor al sufletelor şi al trupurilor, de caritate cosmică. Pe această fiinţă, 
arhitectul Cerchez o identifică cu Hristos. Figura aduce cu imaginea convenţională a 
Mântuitorului, care exprimă, probabil, tradiţii orale din prima generaţie creştină. Spunem 
convenţională, în sensul aspectului general schematic, am zice. Într-o tradiţie iconografică 
sacră, ca aceea a Orientului, care n-a degenerat în naturalism, orice imagine este 
convenţională, mai ales aceea a Revelatorului (...). Un portret sacru dă cel mult directive. De 
aceea, nedeosebindu-se de dacii bărboşi şi pletoşi de pe restul coloanei, Hritos poate semăna 
cu ei, rămânând el însuşi.  
 (...) Revenind la imaginea de pe coloană, personajul înclinat domină toate personajele 
din registru, şi pe cei trei, şi pe cei ce se scurg spre baştina lor, prin situaţie şi mărime. El ţine 
mâna pe coarnele unui berbec, ca dulqarnaiu, stăpânul celor două coarne, funcţiune ciclică 
reprezentată şi de Alexandru cel Mare. După berbec se află un taur – şi e curios că 
succesiunea acestor animale sacre e aceeaşi ca şi în zodiac, unde seria sumelor zodiacale 
începe cu Berbecul, care deschide Soarelui poarta echinocţiului de primăvară. Or, a indica 
primele două semne zodiacale este a indica întreg zodiacul, cu un fel de et caetera sculptural; 
personajul conduce, ca Bun Păstor, turma fabuloasă  -  cu mâna pe fruntea conducătorului 
ei (s.n.). Cercul zodiacal circumscriind riguros cosmosul, personajul este extracosmic. Cum 
zodiacul este o reprezentare spaţială a unui ciclu temporal, stăpânul zodiacului este exterior 
timpului, stăpânul lui. 
 Să ne reamintim că unul din titlurile esenţiale ale lui Hristos este acela de Bătrân al 
Timpului. Am numit personajul cu numele creştin de Bun Păstor, dar tot aşa de bine i se 
poate spune Conducător sau Dux (...). Dar tot Dux este şi persoana din vârful coloanei, 
Traian, pentru că Dux este numele dat în vechea Romă comandantului suprem al armatei. 
Fiinţele pomenite (Berbecul şi Taurul  -  conducători printre turme) sunt solidare printr-o 
afinitate de familie spirituală(...) . Braţul drept, invizibil, poate înfăşura, cu un gest 
neprecupeţit de pogorământ, grumazul personajului imberb, care răspunde cu un gest egal 
de încredere, ridicând capul (s.n.). Învăţătorul şi ucenicul au două porniri complementare, 
de Consacrator şi Consacrat. 
 Ajungem acum la acele semne precise, ce au izbit pe arhitectul Cerchez, care le 
consideră, pe drept, ca având un caracter de evidenţă şi obligativitate. Toga, roba sau cum s-ar 
putea numi haina pe care o poartă personajul aplecat  -  formează încreţituri fireşti, ca orice 
haină purtată de  fiinţă vie, care, din această cauză,  nu atrag atenţia; or, este o tehnică 
nedezminţită tradiţională, de a stecura simboluri importante, în dedalul unor ornamentaţii fără 
semnificaţii; se derulează astfel curiozitatea şi indiscreţia; având în vedere că, de atunci, au 
trecut 1.800 de ani, putem spune că, şi de data aceasta, procedeul a fost eficace. 
 Pe umărul şi pe braţul stâng al personajului, spre inimă, se văd nişte încreţituri ale 
hainei care, când imaginea este inversată, se vădesc a fi două simboluri  din cele mai 
importante ale civilizaţiei creştine: unul e o cruce în formă de X, numită, în mod obişnuit, 
crucea Sfântului Andrei, fiind, în acelaşi timp, şi litera crecească khi, iniţiala numelui lui 
Hristos; celălalt e un unghi ascuţit, pus pe braţul din stânga al crucii ( ţinând imaginea 
inversată) , formând, aparent, litera A. În realitate, e un vârf de lance, redus la schema lui 
geometrică, ceea ce constituie un procedeu de mare clasă, în simbolism. Or, în această 
disciplină, a indica partea esenţială a unui lucru este a indica întregul, aşa că, în realitate, 
creţurile robei  arată cele 2 instrumente ale Patimilor  -  Crucea şi Lancea, cu care Longin a 
izbit coasta Mântuitorului. Găsim acest dublu simbol în toată iconografia creştină din Orient 
şi Occident. Acolo i se spune Les Armoires de Crist, ceea ce e o dovadă în plus, dacă mai 
era nevoie, a caracterului sacru şi hermetic al Blazonului. În ortodoxism îl găsim imprimat ca 
o pecete în Centrul prescurei, urmând să se substanţieze în euharistie, adică îl găsim în inima 
inimii misterului creştin. 
 Spunem că, sprijinit pe braţul crucii, unghiul lancei formează litera A. Împreună cu 
litera X, care urmează  -  ne dau primele două litere ale cuvântului latin AXIS, Axă, Pol  -  
adică tocmai ce sunt coloana şi prelungirea ei umană, Traian şi a fortiori Hristos. Cum în 
ştiinţa tradiţională interpretările nu se exclud, ci se completează una pe cealaltă, vom adăuga 
că e firesc să găsim crucea Sfântului Andrei pe un monument concernând o ţară care, după 
tradiţiile patristice, a fost evanghelizată de apostolul Andrei, mai ales când crucea acestuia 
coincide cu litera grecească khi, iniţiala numelui Domnului. Vom găsi acum o confirmare 
hotărâtoare a celor spuse. 
 În imediata apropiere a botului berbecului, dedesubt şi puţin la dreapta, regăsim X şi 
ceva mai jos, mai la dreapta încă, litera grecească P, Rho, a doua literă a numelui grecesc al 
lui Hristos; suprapuse, formează ceea ce, în simbolistica creştină, se numeşte monograma lui 
Hristos, universal răspândită în toată creştinătatea. I se mai spune şi chrisma lui Constantin, 
pentru că s-a arătat pe cer acestui împărat, pe când o voce tainică spunea <<In hoc signo 
vinces>>, înainte de bătălia de la Podul Milnium, contra compatriotului său Maxenţiu. 
Stindardul cu noul semn s-a numit Labarum şi a fost steagul împărăţiei de Răsărit  -  1.000 
de ani. Se poate pune întrebarea: de ce cele 2 litere sunt aşezate una lângă alta, succesiv, pe 
Columna Traiană -  şi nu suprapuse, ca în Labarum-ul lui Constantin? Răspunsul este că au 
fost săpate pe coloană în anul 113, indicând începutul unui proces care îi revenea lui 
Constantin să-l desăvârşească, peste 2 secole  -  când creştinismul a trecut de la latenţă la act, 
din punctul de vedrre social. Altfel vorbind, succesiunea  XP s-a transformat în 
simultaneitate. E posibil chiar ca Apolodor din Damasc să fi fost un mare arhitect nu numai 
însensul modern al cuvântului, ci şi în acela al Artei Sacerdotale, care era, atunci, 
Arhitectura – şi, ca atare, să fi ştiut ce sculptau lucrătorii lui pe coloană. Că la anul 113 se 
aflau printre aceştia creştini  -  este o probabilitate care, în fapt, e o certitudine. E ştiut că aşa-
numitele COLLEGIA FABRORUM aveau un caracter net iniţiatic; prin ele s-a operat 
transferul insensibil al unor simboluri din religia veche – în religia nouă. De altminteri, 
creştinismul s-a răspândit, în prima sa expansiune, prin proletariatul vremii, prin humiliores.  
 După cele arătate, s-ar părea că printre constructorii coloanei erau oameni conştienţi 
de unitatea fundamentală a celor două religii şi de semnificaţia adâncă a simbolurilor şi că 
aveau o stare spirituală care le permitea transferul şi readaptarea la simboluri. 
 Cine sunt cele trei personaje? Gestul de pogorământ al lui Hristos nu este conceptibil 
decât efectuându-se asupra unor entităţi eminente , reprezentându-şi la superlativ neamul 
(s.n.). Ţinând cont de numărul lor, cei trei nu pot fi decât şefii supremi ai ierarhiei iniţiatice 
dace, asupra cărora se revarsă solicitudinea reparatoare, tămăduitoare, a Verbului increat. 
Dacă ne uităm bine, Iisus se apleacă în special asupra unuia dintre personaje, cel mai apropiat 
de el  -  ceilalţi participând la har şi binecuvântare prin endosmoză, oarecum. Gestului de 
pogorământ al Domnului îi răspunde un gest de totală supunere, credinţă, adoraţiune – gest de 
floare ce se deschide soarelui, al tânărului. Cele două fiinţe vin una spre alta. Imaginea e 
numai un moment. Sfârşitul mişcării, finalitatea necesară a celor două gesturi este capul 
tânărului pe pieptul Domnului; imaginea o insinuează. Pe când toţi dacii de pe coloană sunt 
reprezentaţi aşa cum îi ştim din istorie, bărboşi şi pletoşi, personajul cel mai apropiat lui 
Hristos este un adolescent imberb (s.n.), aşa cum e reprezentat tradiţional Sfântul Ioan 
Evanghelistul, ucenicul iubit, eternul adolescent (s.n.). Se poate presupune că războaiele 
dacice au fost prilejul, au marcat fixarea bisericii iohanite în noua provincie, Iisus aşezând pe 
apostolul Ioan în ternarul iniţiatic suprem dacic. Iată care este pentru noi limbajul mut al 
imaginii de piatră. Cu gestul de învăluire a grumazului discipolului iubit, Hristos pare că-l 
instalează, că-l consacră pe un scaun episcopal. Răspunsul ucenicului, capul ridicat ca un 
heliotrop spre stăpânul său, arată o totală supunere, o resemnare impregnată de spirit de jertfă. 
În rezumat, o suverană scenă sacrificială. 
  Scena este una din cheile lui IO, din colinde şi din investitura Domnilor români. Sunt 
două tradiţii aparent contradictorii despre apostolul Ioan: una, că nu a murit (s.n.); alta, că a 
“murit” la Efes, în vârstă de 94 de ani, în timpul domniei lui Traian, în anul 101 d.H.  -  exact 
anul începerii primului război dacic (101-103), şi am văzut mai înainte că imaginea e 
raportată la primul război. Semnificativ este faptul că unora din Collegia Fabrorum li se 
încredinţase secretul acestor permutaţii de la Efes în Dacia Felix (s.n.).  Faptul că cele trei 
personaje sunt strict surprinse de trei faţade arhitecturale categorisesc scena în simbolismul 
masonic. Hristos înfiinţează o lojă a Sfântului Ioan.”26 
                                                                                    * 
               Deşi pasajul citat mai sus s-ar preta, în alte circumstanţe decât cele solicitate de tema 
propusă pentru cartea noastră, şi la alte discuţii şi interpretări (dintre care şi aceea legată de 
actul magic, mascat sub actul militar  -  act magic, avându-l ca pontifex pe Traian, care  a 
                                                          
26 -Cf. Adrian Bucurescu, Dacia secretă, Arhetip, 1997, p. 134; ION ar fi numele lui Orfeu (deci, a paznicului Parashabdei): 
“Fiindcă Apollon –D-ION-YSOS=Urmaşul lui Ion” – adică al lui Orfeu Magnificul.” 
tentat revigorarea spirituală a Imperiului Roman degenerat27: această recuperare energetică 
era sperată prin retragerea latinilor ab origine  -  căci triburile aşa-zis “latine” au început 
marea aventură a istoriei lor, pornind din Dacia, de pe cursul inferior al Istrului-zona 
Kogaion-ului-Muntele Sacru  -  motivele fiind, se pare , de ordin spiritual-religios  -  şi 
migrând spre Apus, unde, ulterior, au întemeiat alt ombilic energetic  -  Roma  -  şi au creat 
premizele unei expansiuni spaţiale, deci inferioare  -  de tip imperial28).  Dar noi ne vom  
restrânge la ceea ce face subiectul lucrării noastre, în acest moment al desfăşurării ei. LOJA 
IOHANICĂ ROMÂNEASCĂ. 
 Se pare că, în mod ocult, această rezultantă spirituală a actului magic dublu (a – 
cucerirea Daciei de către Traian  - şi b – actul spiritual reparatoriu, prin Collegia Fabrorum, 
de a  concilia simbolurile vechi cu simbolurile noi, în cadrul realizării magice Dacia Traiană 
şi cu rezumatul magic Columna Traiană) a funcţionat, neîntrerupt, insesizabil senzorial, dar 
extrem de relevant în plan spiritual, de-a lungul întregii istorii româneşti. De fapt, în acest fel, 
prin rezultanta spirituală “Loja Sfântului Ioan”  -  istoria românească a fost suspendată: există, 
în permanenţa esenţial calitativă, doar Triada Sacră, sub Continuul Control şi Continua 
Ocrotire a lui Hristos (prin substituţii săi funcţionali, Maeştrii-Amini  -  căci Amen este 
tocmai substitutul rezumativ, în lumea aparentă, a Sfintei Teimi disparente).  
 Această lojă iohanică se pare că este prototipul sacral al degeneratelor loje masonice 
de azi ( care au minim 13 membri, adică 12+1, apostolii+Hristos). Triada şi Păstorul  -  
Maestrul Triadei  -  este loja autentică. Pe dedesubtul sau pe deasupra forfotelii istorice-
fenomenale, de-a lungul timpului vampiric  -  s-au perpetuat, ca nuclee vital spirituale, 
veritabile arce ale lui Noe (pentru  fiecare popor câte una, probabil)  -  lojele johanice. 
Neavând , însă, argumente peremptorii decât pentru zona românească  -  nu ne hazardăm în 
afirmaţii definitive despre rezistenţa spirituală, prin neutralizarea istoriei fenomenale, a altor 
popoare. 
 De ce şi de unde importanţa Sfântului Ioan? 
 
* 
 
1-Regele Ioan şi Regatul lui Ioan 
 În primul rând, Evangheliile vorbesc despre tânărul apostol-ucenic imberb, Ioan, care, 
la Cina cea de Taină, stătea cu capul pe pieptul lui Hristos. De aici, şi denumirea de IOAN 
AL INIMII. 
 Fiind Ioan al Inimii, el trebuia să păzească Inima lui Hristos. Iar Inima lui Hristos 
fiind rezumatul lui Hristos  -  Ioan al Inimii este păzitorul Inimii-în-Flăcări (“Le Coeur 
Sacré”) şi al Graalului  -  care  
a-pe de o parte, este SMARALDUL căzut din fruntea lui Lucifer, atunci când acesta se 
prăbuşea din Paradis, alungat de la faţa Domnului; 
b-pe de altă parte, este acelaşi SMARALD, dar, de data aceasta, scobit pentru a primi 
SÂNGELE LUI HRISTOS  -  şi a fi dus, de către Iosif din Arimateea, într-un loc necunoscut. 
De fapt – nevăzut: Regatul Regelui Ioan. Sau Regatul Preotului Ioan. Ioan  - ca şef al 
Centrului Spiritual Tradiţional al Lumii. René Guenon spune, în Regele lumii, p. 17: “Ceea ce 
                                                          
27 - Traian=trans+ Ianus=Ianus-ul transcendent, Ianus de dincolo de ape, cel care a trecut podul ce leagă pământul cu cerul 
(cf. V.Lovinescu, O icoană…, p. 122).  
28 -Această  teorie este, astăzi, intens dezvoltată şi dezbătută cu puternice argumente, de Adrian Bucurescu (Dacia secretă, 
Dacia magică – Arhetip R.S., Bucureşti, 1997-1998), Paul Lazăr-Tonciulescu (Ramania, paradisul regăsit – Obiectiv, 
Craiova, 2003), Viorica Enăchiuc (Rohonczi Codex – descifrare, transcriere şi traducere, Alcor Edimpex SRL, Bucureşti, 
2002), Dumitru Bălaşa, Napoleon Săvescu etc. – toţi bazându-se, însă, pe impresionanta lucrare a lui Nicolae Densuşianu – 
Dacia Preistorică  - publicată postum, în 1913 (reeditată de Editura Obiectiv, Craiova, 2003-2005). 
complică lucrurile este faptul că, după unii, ar fi fost până la 4 personaje purtând acest titlu: în 
Tibet (sau în Pamir), în Mongolia, în India şi în Etiopia (acest din urmă cuvânt având, de 
altfel, un sens foarte vag)”. 
Ne oprim: Etiopia (Aithi+Ops)
29
 însemnând “ţara celor cu capetele (feţele) arse”  -  înseamnă, 
de fapt, Ţara Ocultă (Ţara Celor Arşi şi Ocultaţi în Focul Sacru-Invizibil). Or, pe timpul lui 
Traian, erau două “Etiopii”, nici una corespunzând geografiei profane, ci doar geografiei 
sacre, al cărei semn este Starea de Paradis= Starea de Fericire Spirituală: Dacia Felix şi 
Arabia Felix ( cum menţionează clar V. Lovinescu, în Creangă şi creanga de aur). Numele 
Moldovei şi Ţării Româneşti, în Evul Mediu, este Kara-Bogdania şi, respectiv, Kara-Iflak 
(kara=negru): deci, turcii recunoşteau sacralitatea acestor teritorii, existenţa lor ca zone 
oculte!!! 
Tot V.Lovinescu, în Mitul sfâşiat, vorbeşte despre faptul că Iosif din Arimateea, în drumul 
său de ducere a Potirului Graal în Ţara Verde (Ţara Smaraldului)-Irlanda, la druizi, s-a oprit la 
jumătatea drumului dintre Ierusalim şi Ţara Irlandei-Smarald  -  făcând popas în Ţara 
Sarasului. Or, Ţara Sarasului este Nordul României (Maramureşul şi Nordul Moldovei), 
întrucât Dragoş Întemeietorul este “comite de Saras”. La fel, deci,, şi paredrul său  -   vărul 
Bogdan, co-întemeietor al Moldovei.30 
Ca să se vadă că, de fapt, cantitatea spaţială este, totdeauna, anulată, în plan sacral, trebuie 
spus că Iosif nu a făcut “popas” în Ţara Sarasului. Pur şi simplu, el a asimilat calitativ două 
centre spirituale  -  opera de restrângere calitativă având ca final obţinerea unui singur Centru 
al Inimii lui Hristos: SARAS (unde trei cavaleri au şi fixat, pentru totdeauna, Graalul). 
Moldova este Împărăţia Verde, dar este şi India-Centru Sfânt. Iată două texte din 
V.Lovinescu, care susţin acest lucru31: “Sub numele de Sfânta Paraschiva, care înseamnă 
VINERI-VENERA, pe greceşte, Sfânta Vineri e patroana Moldovei, şi moaştele ei sunt 
păstrate la Iaşi. Culoarea lui Venus este VERDELE: în sensul cel mai larg, Moldova este 
reprezentarea exterioară a Împărăţiei Verzi. Cum Venus este şi Luceafărul, ar fi temerar a 
spune că voievozii moldoveni reprezentau, înafară, pe Luceafăr, servindu-i, în acelaşi timp, ca 
acoperire, învăluire exterioară?”  - şi32: Şi numele INDIA nu lipseşte în România, nu numai în 
Hunedoara  -  Inidoara – Indioara – Mica Indie. O sărbătoare precreştină, la 24 iunie, în 
ziua de Sânziene, se numea NEDEIA (…) . Dar şi IniaDinia, personaj principal feminin din 
basmul Trişti copii şi Inia Dinia (Alexandru Vasiliu). Există şi o mistică NEDEIA CETATE – 
în basmul Fiul vânătorului, din colecţia P.Ispirescu  - o Nedeia Cetate care(…) acum se află 
sub muntele Kăliman (…)”.   
Tărâmul misterios al “Regelui Ioan”, de fapt Rex et Pontifex, este numit, în calitatea sa de 
Centru Spiritual  -  AGGARTHA(Agharta).. 
R. Guénon spune că tradiţia primordială numeşte Centrul Spiritual al Lumii (deci, centrul în 
care este păzită, de către Regele Lumii-Preotul Ioan, care este REX ET PONTIFEX, tot 
conform tradiţiei primordiale): Agharta (Aghatha, Agharti). R. Guénon îl citează pe Saint-
                                                          
29 -R.Guénon, în Mitul sfâşiat, de V.Lovinescu: “cei arşi de focul superior al Cerului Empireu, cei iniţiaţi, ajunşi pe treapta 
de puritate superioară, care locuiesc într-un centru iniţiatic şi în preajma lui, ţinut căruia i se dă numele de Etiopia. De aceea, 
multe regiuni s-au numit aşa”. 
30 -Cf. Romanele Mesei Rotunde, Univers, 1976, p. 81: Povestes Sfântului Graal: Saras. 
31 -Cf. V.Lovinescu, O icoană creştină…, p. 42. 
32 -Cf. V.Lovinescu, Mitul sfâşiat, pp. 156-158.: “Dragoş era cneaz de Sarasău (…). Numele prim, curat, al Sarasăului  -  este 
Saras (…). Iosif din Arimateea a dus Sfântul Vas în Marea Britanie, dar cu o etapă intermediară în Cetatea Saras. În această 
cetate domnea un rege numit Evelac cel Necunoscut-le Méconnu (…) . Valac  -  român. Maramureşul este la distanţă 
riguros egală între Iudeea şi Marea Britanie. Valac sau Vandalac (…) înseamnă Balaur sau Dragon  -  Dragoş, care are în 
plus litera Focului. Dragoş (…) poate fi o supremă funcţiune iniţiatică, al cărei titular, reînnoit la fiece generaţie  -  şi totuşi 
acelaşi  -  purta simbolic numele de Dragoş, Dragon, Valac Vandalac. Este numele Omului Primordial [la început, omul 
a fost ŞARPE]. După Fabre d'Olivet: numele DAC= îndulcire a numelui TRAC=DRAGON(…). După ce a rămas câteva 
secole în Marea Britanie, Graalul a fost adus din nou, în Cetatea Saras, mai exact în <<templul spiritual din Cetatea Saras>>, 
de către Galaad, Regele Graalului, însoţit de Perceval şi Bohor, toţi trei însemnând un dublu caracter  -  sacerdotal şi regal. Ei 
formează un ternar; sub alte nuanţe, acest ternar se găseşte în vârful tuturor ierarhiilor iniţiatice din lume, cu dublu aspect”. 
Yves: “cercul cel mai înalt şi cel mai apropiat de centrul misterios se compune din 12 membri, 
care reprezintă iniţierea supremă şi corespund, între altele, zonei zodiacale” 33. Şi continuă: 
“Or, această constituire se găseşte reprodusă în ceea ce se numeşte consiliul circular al lui 
Dalai Lama, format din 12 mari Namshaus (sau Nomekhaus) şi se regăseşte, de altfel, pâă în 
anumite tradiţii occidentale, mai ales acelea referitoare la Cavalerii Mesei Rotunde. Vom 
adăuga că cei 12 membri ai cercului interior din Agarttha, din punct de vedere al ordinii 
cosmice, nu reprezintă numai cele 12 semne ale zodiacului, ci şi (am fi tentaţi să spunem 
<<mai degrabă>>) pe cei 12 Adityas, care sunt tot atâtea forme ale Soarelui, în legătură cu 
chiar aceste semne zodiacale; (…)cum Manu Vaivaswata este numit fiu al Soarelui, Regele 
Lumii are, de asemenea, Soarele printre emblemele sale. 
Prima concluzie care se degajă este faptul că există cu adevărat legături foarte strânse între 
descrierile care, în toate ţările, se referă la centre spirituale mai mult sau mai puţin ascunse, 
sau cel puţin greu accesibile. Singura explicaţie plauzibilă care poate fi dată este aceea că, 
dacă aceste descrieri se referă la centre diferite, aşa cum pare în anumite cazuri, ele nu sunt, 
ca să spunem aşa, decât emanaţii ale unui centru unic şi suprem, aşa cum toate tradiţiile 
particulare nu sunt în fond decât adaptări ale marii tradiţii primordiale”. 
 
* 
2-Metatron şi Mikaël-Hristos 
 Spune R. Guénon, urmând Kabbala ebraică, în Regele Lumii, pp. 29-31:”Termenul 
de METATRON cuprinde  înţelesurile de păzitor, de Domn, de trimis, de mediator; el este 
autorul teofaniilor în lumea sensibilă; el este Îngerul Feţei, şi de asemenea Prinţul Luminii 
(Sar ha-ôlam) (…). Vom spune că aşa cum şeful ierarhiei iniţiatice este Polul terestru, 
Metatron este Polul ceresc, şi îşi are reflexul în acela cu care este în legătură directă, urmând 
Axa Lumii. Numele său este Mikaël, Marele Preot care este jertfă şi jertfire înaintea lui 
Dumnezeu. Şi tot ceea ce fac Israeliţii pe pământ este împlinit după ceea ce se petrece în 
lumea cerească. Marele Pontif  simbolizează aici pe Mikaël, prinţul Milei…În toate pasajele 
în care Scriptura vorbeşte de apariţia lui Mikaël, e vorba de slava Shekinei34. Ce se spune 
despre Israeliţi se poate spune la fel despre toate popoarele cu o tradiţie cu adevărat ortodoxă; 
cu atât mai mult trebuie să se spună despre reprezentanţii tradiţiei primordiale, din care toate 
celelalte decurg şi căreia îi sunt subordonate; acest lucru e în legătură cu simbolismul 
Pământului Sfânt, imagine a lumii cereşti(…). Pe de altă parte, decurgând din ceea ce am spus 
mai sus, Metatron nu are numai aspectul de Milă, îl are şi pe cel de Dreptate; el nu este 
numai Marele Preot (Kohen ha-gadol), ci şi Marele Prinţ (Sâr ha-gadol) şi şeful oştirilor 
cereşti, ceea ce înseamnă că este principiul puterii regale ca şi al puterii sacerdotale sau 
pontificale, căreia îi corespunde propriu-zis funcţia de mediator. Trebuie remarcat de 
asemenea că Melek=rege  -  şi Maleak=înger, sau trimis  -  nu sunt, în realitate, decât două 
forme ale aceluiaşi cuvânt; mai mult, Malaki=trimisul meu (adică trimisul lui Dumnezeu, sau 
îngerul în care este Dumnezeu, Maleak ha-Elohim), este anagrama lui Mikaël.35 
Trebuie să adăugăm că, dacă Mikael se identifică cu Metatron, aşa cum s-a văzut, el nu 
reprezintă totuşi decât un aspect al lui; alături de faţa luminoasă există o faţă întunecată şi ea 
                                                          
33 -Cf. R.Guénon, Regele Lumii, Rosmarin, Buc., p. 39. 
34 - Shekina  - personaj legat de teologia iudaică, divulgând unul din numele lui Dumnezeu sau o ipostază a prezenţei sale în 
lume. Revine cu alt sens în cabala medievală, reprezentând o entitate autonomă, ce mediază raporturile dintre Dumnezeu şi 
lume. Tot în cabală, S. se contopeşte cu Dumnezeu într-o hierogamos, pentru a înfăptui unitatea desăvârşită. După comiterea 
păcatului originar, ar fi început “exilul” Shekinei, drama mântuirii şi răscumpărării, pentru a reface acea armonie iniţială. 
35 -Această ultimă observaţie reaminteşte desigur cuvintele: “Benedictus qui venit in nomine Domini”; ele i se aplică lui 
Hristos , pe care Păstorul lui Hermes îl asimilează chiar cu Mikaël, într-un mod care poate părea destul de straniu, dar care nu 
trebuie să-i mire pe aceia care înţeleg raportul între Mesia şi Shekina. Hristos este numit de asemenea Prinţ al Păcii, şi este, 
în acelaşi timp, Judecătorul viilor şi morţilor. 
este reprezentată de Samaël, care este numit şi Sar ha-ölam; aici revenim la punctul de 
plecare al acestor consideraţii. Într-adevăr, ultimul aspect, şi numai el, este geniul acestei lumi 
într-un sens inferior, Princeps huius mundi, de care vorbeşte Evanghelia; şi raporturile sale 
cu Metatron, căruia îi este ca şi o umbră, justifică folosirea uneia şi aceleiaşi denumiri în sens 
dublu, şi fac să se înţeleagă, în acelaşi timp, de ce numele apocaliptic 66636, numărul Fiarei, 
este, de asemenea, un număr solar37. De altfel, după Sfântul Hipolit, Mesia şi Anticristul au, 
ambii, ca emblemă  -  LEUL, care este încă un simbol solar; aceeaşi observaţie ar putea fi 
făcută pentru ŞARPE etc. Din punct de vedere kabalistic, aici e vorba tot de cele două feţe 
opuse ale lui Metatron (…). Vom spune că tocmai această confuzie între aspectul luminos şi 
aspectul întunecat constituie satanismul propriu-zis; şi tocmai această confuzie o fac, 
involuntar, fără îndoială, sau din ignoranţă (ceea ce e o scuză, dar nu o justificare), aceia care 
cred că descoperă o semnificaţie infernală în denumirea de Regele Lumii”. 
Deci, în linii mari, Metatron-Mikaël trebuie să fie numele Păzitorului-Domnului lojei 
iohanice, de pe Columna Traiană, despre care vorbeşte V.Lovinescu. Studiind şi nota de 
subsol (nr. 16 la R.Guénon, nr. 37 la noi), care începe cu “Hristos este asimilat cu Mikaël etc.”  
-  devine tot mai clar că Hristosului din imagine lojei iohanice de pe Columna Traianică îi 
corespunde, în spiritualitatea românească anistorică -  Mikaël-Mihai Eminescu. 
Şi tot R. Guénon, în Simboluri ale artei sacre38 , la cap. Referitor la cei doi sfinţi Ioan, spune 
că Ianus se descompune în cele două jumătăţi ale ciclului annual (ascendentă şi descendentă), 
puse sub semnul celor doi sfinţi Ioan (deva-yana ascendentă, perioada “veselă”, şi pitŗ-yana, 
perioada “tristă”). E un dublu sens în numele IOAN: hanan, în ebraică, are în acelaşi timp 
sensul bunăvoinţă  -  şi cel de laudă. Rezultă că “Jahanan= a-îndurarea lui Dumnezeu, dar 
şi lauda lui Dumnezeu. Primul sens ni-l dă pe Sfântul IOAN BOTEZĂTORUL, iar al doilea 
sens  -  pe Sfântul IOAN EVANGHELISTUL. Îndurarea=descendentă, lauda=ascendentă”. 
Mai e nevoie, oare, acum, după ce am adus aceste informaţii suplimentare, să mai subliniem 
chipul de IANUS BIFRONS, alcătuit de EMINESCU şi  CREANGĂ? Să mai reamintim, 
doar, că Ion Creangă zice39 despre sine că este IMBERBUL (caracteristică a lui IOAN AL  
INIMII-Evanghelistul): “când mă vedeam în oglindă, barbă şi musteţe ca în palmă”. 
V.Lovinescu are multe pasaje în care subliniază, în operele sale, legătura ocultă Eminescu-
Creangă; prima, în ordinea importanţei, o considerăm a fi cea deja citată, la p. 42 a cărţii O 
icoană… Apoi, despre Creangă, afirmă în Creangă şi creanga de aur, p. 14:  “E posibil ca 
Ion Creangă să fi fost o piesă de racord între lumea exterioară şi o organizaţie secretă de 
povestaşi, cu caracter iniţiatic” – pentru a reveni, mai ferm, în Mitul sfâşiat, p. 119 (Aspecte 
ale simbolismului iniţierii) : “Problema lucidităţii lui Creangă  este strict dependentă de aceea 
a existenţei, în Moldova sec. al XIX-lea, a unui grup de deţinători ai unui depozit iniţiatic, 
căci în domeniul tradiţional nupoţi transmite decât ce-ai primit. Este o lege de o rigoare 
absolută.” 
                                                          
36 - Unii vorbesc de un smarald căzut din coroana lui Lucifer, dar aici e o confuzie care provine din faptul că Lucifer, înaintea 
căderii sale, era ÎNGERUL COROANEI (adică Kether, prima Sephirah), în ebraică Hakathriel, nume care are, de altfel, ca 
număr, 666. 
37- Acest număr este format mai ales de numele Sorath, demon al Soarelui  -  fiind opus ca atare îngerului Mikael. Dar 
Soarele cu 12 raze îi reprezintă şi pe cei 12 Adityas – cei 12 apostoli cristici (a se vedea semnificaţia benefică a numărului 
666 la preoţii zalmoxieni  -  cf. N.Densuşianu, Dacia preistorică  -  Obiectiv, Craiova, 2003-2005 - dar şi A. Bucurescu, 
Dacia secretă, Arhetip, Buc., 1997, şi  P.L.Tonciulescu, Ramania, paradisul regăsit – Obiectiv, Craiova, 2003). Căci Ianua 
coeli, prin inversarea simbolului, ia locul lui Ianua inferni. Această inversare (periodică sau simultană) stă în ordinea firii 
duble (celestă şi terestră): “Ceea ce este sus este ca şi ceea ce este jos, dar în sens invers” – I Corinteni, XV, 42. 
 Cele două aspecte opuse sunt figurate mai ales de cei doi şerpi ai caduceului; în iconografia creştină, ei sunt reuniţi 
în “amphisben”, şarpele cu două capete , din care unul reprezintă pe Hristos şi altul pe Satan (…) . Să mai semnalăm că 
“Globul Lumii”, ca insignă a puterii imperiale sau a monarhiei universale, apare adesea aşezat în mâna lui Hristos, ceea ce 
arată de altfel că este emblema autorităţii spiritale ca şi a puterii temporale. 
 
38 -Cf. R.Guénon, Simboluri ale artei sacre, Humanitas, Buc., 1997, p. 242. 
39 - Cf. Ion Creangă, Opere, vol. I, Minerva, Buc., 1970, p. 200.  
Ei bine, sublinierile ulterioare, din pasajele despre legătura Eminescu-Creangă, nu credem a fi 
făcute decât pentru a deveni, pentru noi, relevantă continuitatea şi eficienţa acţiunii anticei 
masonerii COLLEGIA FABRORUM, care lucra la producerea osmozei dintre simbolurile 
vechi şi cele noi. În cazul LOJEI IOHANICE, al cărei nivel superior (Eminescu-Creangă) îl 
discutăm acum, osmoza trebuia făcută între simbolurile rurale şi simbolurile cetăţii, între 
simbolurile solare şi cele lunare, între simbolurile creştine şi cele pre-creştine. Şi, evident, 
nu doar atât. 
Iată ce mai zice V.Lovinescu40: “Ciubăr-Vodă (Păzitorul Graalului, ascuns sub nomenclatiră 
românească) este emblematic o permanenţă în istoria Moldovei, suportată de o individualitate, 
manifestându-se în curgerea vremii, de-a valma în istorie, în folclor şi în ceea ce se numeşte 
literatura cultă. Referitor la aceasta din urmă, se întăreşte presupunerea că anumite tradiţii, 
anumite mituri despre personaj, erau deţinute de grupuri secrete, compuse din citadini mai 
ales, dar şi din ţărani cu calificări iniţiatice, <<slabi la minte, dar tari la vârtute>>; altfel spus, 
aceşti ţărani puteau fi deficienţi în înţelegerea noţională a lumii  -  ceea ce e departe de a fi un 
defect, cum erau colegii lui Creangă la Fălticeni  -  dar cu o compensatoare, vastă înţelegere a 
aspectului mitic al universului;  acesta era sensul primordial al cuvântului virtus, virtute, 
sinonim cu calificare iniţiatică. 
Enigmatica prietenie, frăţie de cruce dintre Creangă şi Eminescu, şi-ar putea avea una din 
explicaţii în cele spuse; o dăm ca ipoteză. Rătăcitor prin luceferi, gata în orice clipă să 
evadeze în imponderabilitate, dizolvându-se în Okeanos ca Homunculus al lui Goethe, 
Eminescu este tras în jos, spre Misterele MAMEI, de Mistagogul său humuleştean. Silenul de 
pe Ozana aminteşte existenţial, fără nevoia vorbelor, că orice teofanie se năluceşte,  se 
risipeşte dacă nu se încarnează în humă41, în pământ, în viscerele lui, care sunt peşterile sacre 
ale munţilor  -  fapt pe care pletosul adolescent era prea uşor înclinat să-l uite. Percepem 
cântecul şi jocul  şoimanelor pe nori, pentru că pământul ţine isonul; geamătul MAREI 
MAME prinde trup din pricina planului de refracţie teluric. 
Creangă este cutia de rezonanţă a lui Eminescu.” 
Cei doi vorbesc, în cadrul aceleiaşi duble semantici, ocult osmotice, despre Centrul Spiritual 
al Lumii
42: “Guenon spune că, în mod real, există în Asia Centrală, ca şi în America şi poate 
altundeva, peşteri şi subterane în care anumite centre iniţiatice au putut să se menţină de 
secole
43. La Creangă găsim (…) tradiţia Mânăstirii de Tămâie, a cărei descriere corespunde 
întru totul celor spuse mai sus. Şi atunci ne credem îndreptăţiţi să susţinem că <<palatul din 
peşteră, care este o adevărată feerie>> 44   -  după notaţiile scenice ale lui Eminescu, şi 
Mânăstirea de Tămâie a prietenului său Creangă, sunt unul şi acelaşi lucru.” 
Adică Agarttha45. 
V.Lovinescu face, întâi, o afirmaţie “nedemonstrabilă”, la p. 96, din Incantaţia sângelui: 
“După  părerea noastră, nedemonstrabilă, Creangă a avut un rol de PREZENŢĂ pe lângă 
Eminescu, ceea ce înseamnă că Creangă era adevăratul SUPERIOR NECUNOSCUT, ca să 
mă exprim printr-o formulă masonică”. 
Prudenţa lui V.Lovinescu, din pasajul citat mai sus, este cel puţin salutară  -  căci în O 
icoană…, la p. 46, are revelaţia, în timp ce vorbeşte despre “Luceafărul dintre coarnele 
Bourului, reprezentat în exterior de voievodatul moldovean, până astăzi, MUŞATINUL 
ascuns, în cine ştie ce peşteră, sau fund de codru, ţinând la piept Floarea de Amin46 (…) . 
                                                          
40 -Cf. V.Lovinescu, Incantaţia sângelui, Institutul European, Iaşi, 1993, pp. 94-95. 
41 -Curioasă asonanţă între humă şi Humuleşti, între Ozana şi “Hosana  -  întru cei de sus”. 
42 - Cf. V.Lovinescu, op. cit., p. 110. 
43 -R. Guénon, Le Roi du Monde, Paris, Gallimard, 1958, p. 74. 
44 - Mihai Eminescu, Grue Sânger (tragedie)  -  în G.Călinescu, Opera lui Mihai Eminescu, Buc., EPL, 1969, p. 75 şi 
următoarele. 
45 - Agarttha – Centru Spiritual subpământean, în tradiţia hindusă. 
46 - V.Lovinescu, O Icoană…, p. 46: “Floarea de Amin e identică cu ruja care cântă în cosiţa Ilenei Cosânzenei, de care se 
minunează Dumnezeu şi îngerii”. 
Menţionăm un fapt semnificativ, pentru acela care nu crede în hazard. Numele lui Eminescu 
este AMIN”47(s.n.). 
Da. Regele-Preot al LOJEI IOHANICE, MUŞATINUL ASCUNS (Frumosul-Făt-Frumosul 
Solar, dar Soare Ocult, Soare Negru) s-a refugiat în “peştera” ignoranţei şi orbeniei oamenilor 
normali, în peştera istoriei, într-un secol al Golemilor-maşinării  -  şi s-a înscris la “starea 
civilă”. Se numeşte MIHAI EMINESCU. N-a ştiut nimeni acest lucru? L-am presimţit mulţi  -  
şi până astăzi, presimţirea a avut vreme să devină revelaţie. Să-i vedem loja de iniţiere 
efectivă, acestui MAESTRU . 
                                                                       * 
Neamul românesc, cel puţin în secolul al XIX-lea (dar noi ştim, secret, că, sub alte nume de 
stare civilă, “faptul” sacru călătoreşte, sfidând istoria, din secole anterioare, în secole 
ulterioare secolului XIX)  -  şi-a consacrat ocult o LOJĂ IOHANICĂ, pe care toată lumea a 
privit-o şi încă o priveşte, fără s-o vadă. V.Lovinescu spune clar, definitiv, numele 
MAESTRULUI lojei: “Menţionez un fapt semnificativ, pentru acela care nu crede în hazard. 
NUMELE LUI EMINESCU ESTE AMIN”(s.n.). 
Bine. Ştim, deci, că MAESTRUL lojei iohanice emergente (oarecum) a sec. Al XIX-lea este 
Eminescu: AMIN înseamnă: a- Confirmarea-Subsumarea Treimii; b- Desăvârşirea ca 
Revelaţie şi Epifanie întru Sfânta Treime. 
Cine sunt, însă, membrii lojei iohanice? 
Răspunsul la această întrebare dovedeşte că ghicitoarea “Mânăstire-ntr-un picior/Ghici , 
ciupercă, ce-i?”  -  nu este creaţie a copiilor pentru copii, ci creaţie a îngerilor-“muşaţilor”, 
pentru îmbătrâniţi-complăcuţi între cojile-keliphoturi48. Căci relaţiile lui Amin-Eminescu sunt 
“la vedere”, emergente, ştiute “de toată lumea”  -  cu TREI IOANI: ION Creangă, ION Luca 
Caragiale şi IOAN Slavici. 
“Şi ce dacă?” - va spune robul keliphot-urilor. Nu-i chiar aşa, stimabile. 
Dacă “Fiecare  lucru manifestat este o literă divină”  -  trebuie să vedem dacă numele 
manifestate n-au corespondent în nume nemanifestate (ocult manifestate, divin-potenţiale). 
Dacă nu cumva avem de-a face cu nume ca indicaţii de funcţii şi relaţii divin-oculte  -  
“vitale” pentru menţinerea flăcării spirituale a Neamului Românesc. 
ION CREANGĂ trebuia, conform logicii profane, să se numească Ion Ştefănescu (aşa şi este 
prins în registrul matricol al seminarului de la Fălticeni  -  a se  vedea replica lui Trăsnea, din 
Amintiri, comentată de însuşi autorul demersului anamnetic, Ion Creangă: “Ştefănescule (căci 
aşa mă numeam la Fălticeni), astăzi nu mai mergem la şcoală”etc. Aşa şi este normal, într-o 
epocă patriarhală, în care numele de familie este luat după tată, nu după mamă. De ce, atunci, 
CREANGĂ? 
Cineva care este din neamul lui Ciubăr-Vodă, adică al Regelui Graalului 49   şi al 
Sângerului (Sfântul Înger) cu Creanga de Aur50 şi care, ca şi Eminescu, este cunoscător al 
                                                          
47 - V.Lovinescu, op. cit, p. 44:”AMIN este forma, în Orientul Apropiat a monosilabului sacru AUM  -  Alfa şi Omega 
oricărei înţelepciuni (…). Hiram-Amon=Arhitect  -  de unde rezultând Amin  -  acest cuvânt exprimă în ebraică şi arabă: 
fermitate, constanţă, fidelitate, credinţă, sinceritate, adevăr (…). Amon (egipt.) = ascuns şi misterios; Oraş al 
Phoenixului (egipt.). Supranumele lui MAHOMED=AMIN”. Iar la pp. 45-46: “Iisus spune că AMIN  este rezultatul întregii 
rugăciuni. Oricine îl pronunţă cu uşurinţă îşi nimiceşte rugăciunile. Rugăciunea invocă pe Dumnezeu, ne uneşte cu 
Dumnezeu, deschide pentru noi comorile mizericordiei Sale şi, prin cuvântul AMIN, dacă e spus cum trebuie spus, luăm în 
posesiune aceste daruri (…) . AMIN= începutul şi sfârşitul tuturor lucrurilor(…) cu acest nume, Dumnezeu a creat lumea ( 
spune Sfânta Ana Katerina Emmerich, citată de V.Lovinescu, în O icoană…, pp. 45-46.). 
48 - Kelifa (pl. kelifot)=coaja, învelişul lucrurilor (ebr.). 
49 - Cf. V.Lovinescu, Incantaţia sângelui, Institutul European, Iaşi, 1993, pp. 100-126:  “(…) Elementul care  unifică şirul 
voievodal prin veacuri (…) se spune că ar fi un sânge blestemat (…) e mult mai just să definim acest sânge după datele 
tradiţionale, ca fiind venin infinit de preţios, VITRIOLUL, ostil vieţii şi morţii, aşa cum se întâmplă totdeauna cu sângele 
neamurilor alese, adevărate neamuri regale şi sacerdotale, races-faées. (…)  Muşatinii sunt Ciubăreşti (…) Găsim în opera 
lui Eminescu elementul unificator, de care am vorbit mai sus, definitor al neamului muşatin, specificaţie a OMULUI 
PRIMORDIAL-ARCHANTHROPOS, în numele unui neam şi al unei dinastii  - s.n. (…) . Elementele bazice ale 
strigătului şi numelui său (COCORULUI  -  care zboară în unghi ascuţit, ca vârful lăncii Graalului, conducând la Nedeia 
Cetate! -  şi simbolizează Axa Lumii) se reduc la GR sau KR. Le găsim în numele arhaic al Grecilor, Graii, în cuvânt sau 
Cetăţii Focului-PIPIRIG51   -  sunt două versuri din Eminescu , în Miron şi frumoasa fără 
corp
52: “De la râşniţă la Dane [n.n.: se trimite, mitologic, la Bogdan  -  Bog=Dumnezeu, 
Dan=judecată  -  s-ar putea să fie un feminin construit, al lui DAN – prin CARE FEMININ 
SĂ SE SUGEREZE zânele] /Şi la borş de Pipirig” [s.n.] -  “Pipirigul vegheat de două vârfuri 
simetrice, numite Chiţigaia Bună şi Chiţigaia Rea”  -  chiţigaie=cucuvaie=pasărea 
intelectuală, pasărea Athenei  -  loc unde V.Lovinescu găseşte prilej să întrebe, retoric: “ Din 
mii de sate, Eminescu nu a putut găsi altul? Ce e cimilitura aceasta grotescă? (…) 
Complicitatea Eminescu-Creangă nu este mai mult decât insinuantă? – s.n.” )   -  un 
astfel de “cineva” nu era suficient (nu spunem “relevant”, căci numele de ŞTEFAN vine de la 
COROANĂ-KETHER, vârful arborelui sephirotic), având în vedere funcţia lui complexă, de 
mediator între lumi, să se numească ŞTEFĂNECU. 
Ar putea răspunde unii, puţin convingător, sau deloc convingător, în forma răspunsului: “s-a 
numit CREANGĂ , pentru că pe mama sa o chema Creangă”. Cum ar fi mai convingător 
răspunsul? Să încercăm altfel: “Pentru că pe mama sa o chema SMARANDA Creangă.” Şi 
SMARANDA este SMARALDA  -  şi Smaraldul este piatră luciferică şi cristică, în acelaşi 
timp (a se vedea şi cele două chipuri de Sfinţi IOAN, ale anului, dominat de IANUS 
BIFRONS): da, piatra căzută de pe fruntea lui Lucifer, cum mai spuneam, anterior acestor 
rânduri – dar şi SMARALDUL scobit-cercetat întru concavitatea INIMII APRINSE  -  Sacré 
Coeur ) şi  transformat (de fapt, revelat DOAR!) în Potirul Graal, în care este fixat alchimic 
sângele lui Iisus Hristos Răstignitul (care este, funcţional, şi ÎNGERUL FEŢEI şi PRINŢUL 
LUMII, adică METATRON  -  Polul Ceresc; numele său este “MIKAËL, Marele Preot care 
este jertfă şi jertfire înaintea lui Dumnezeu (…). Marele Preot simbolizează aici pe Mikael, 
Prinţul Milei”53. SMARALDUL trebuie dus, de Iosif din Arimateea, în ŢARA PREOTULUI 
(rex et pontifex) IOAN, care, în cele din urmă, este ŢARA SARASULUI  -  identificată 
geografic cu Nordul României (Maramureşul, de unde se scoboară cuplul voievodal paredru 
Dragoş [Dragonul Sacru]-Bogdan [Judecata lui Dumnezeu] , identificabil cuplului sephirotic 
Justiţie-Mizericordie  -  dar şi strămoşii lui Creangă ION -  atât din partea lui David=Cel-
Trimis-şi-Bun, bunicul  -  cât şi din partea lui Ştefan-Încoronatul). 
Ion Creangă îşi marchează, astfel, prin nume, atât apartenenţa la LOJA IOHANICĂ, protejat-
dominată de AMIN, cât şi rolul său de stăpân al Crengii de Aur şi al Focului-Ştiinţă Sacră a 
Primordiilor. Ion Creangă marchează , prin nume, apartenenţa la topos-ul sacru al Nordului 
                                                                                                                                                                                     
limbă  -  care se mai zice şi GRAI, iar în aspectul regal  -  Karl, devenit Kral, apoi Kra(i). Grai e sacerdotal, Krai este şi 
regal. (…) KR se află în coroană, Krone, principiul dublei puteri, sacerdotale şi regale Sefira supremă din Arborele 
Sephiroth, numită Kether, înseamnă Coroană, in divinis. Legătura acestei rădăcini cu Graalul este vizibilă(…). Graalul 
conţine sângele divin, deci numele Gruiu Sânger devine(…) Sangraal – Sânt Graal, Sangreal, adică Sânge Regal, dar şi 
Sânge Real, indicând precis Prezenţa Reală a Divinităţii în Sângele Sfânt – s.n.(…). Graalul este adus de un înger, identic 
cu păsărica, deasupra arbustului (…) e mai firesc să presupunem că pasărea divină era un Cocor şi că strigătul său 
onomatopeic, KRA, era un Mantra (formulă rituală; sunet) care devenea Yantra (imagine rituală), spaţializându-se în cupă 
şi licoare interioară, venin şi balsam(…). Sânger este o contracţie a lui Sân şi Înger – Sfântul Înger(…) Şi Ciubăr Vodă şi 
Grui Sânger sunt Regi ai Graalului; dar cum rege al Graalului nu poate fi decât unul singur, înseamnă că e vorba de 
aceeaşi fiinţă fără nume, deşi mirionimă – s.n.(…).  Începutul noii ere a lui Manu este ceea ce, în antichitate, era numit 
VÂRSTA DE AUR, simbolizată de Copilul cu Pieptul de Aur al Pescarului. Această bruscă îndreptare o face MATSYA-
AVATARA ( Avatarul Peşte  -  Peştele este simbolul lui Hristos), ultimul din Avatarele ciclului trecut şi primul din cele 
10 Avatare Majore ale ciclului al X-lea.  Ciutura şi Ciubărul sunt cvasi-identice – s.n. (…) . În romanul Grand Saint 
Graal, toţi cavalerii Graalului sunt hrăniţi printr-un peşte pescuit de Alain; de aceea, cavalerul acesta avea numele de le riche 
pêcheur, titlu care s-a transmis dinastiei Graalului. Băiatul devenit le riche pêcheur, prin darurile Peştelui, este deci Rege al 
Graalului(…). Ciutura cu Peştele Primordial în ea nu este altceva decât cupa Graalului – s.n. (…) “.  
50 -Cf. V.Lovinescu, op. cit, p. 122. 
51 -Cf. V.Lovinescu, op. cit., p. 137: “Pipirig (de la pyrhos=foc), satul lui David Creangă, bunicul lui Ion Creangă, satul lui 
Moş Dediu şi Ciubuc Clopotarul, când au descălecat din Ardeal, deci şi al lui Ciubăr Vodă, prin faimoasa cumătrie de care 
vorbeşte Creangă.”  
52 - Cf. V.Lovinescu, op. cit., p. 137: ”Miron vine de la grecescul MIRON  -  care înseamnă Miră şi Balsam (smirnă), pe care 
al treilea Mag îl oferă în omagiu copilului divin, însumând în el Aurul şi Tămâia, puterea regală şi sacerdotală”. 
53 -Cf. R.Guénon, Regele Lumii, Rosmarin, Buc., 1994, p. 29. 
(Locul Divinităţii!) -  al Capătului Polar, orientat spre Steaua Polară, dar şi loc al Grădinii 
Hesperidelor. Topos Sacru al Axei Spirituale terestre şi româneşti, deopotrivă. 
Nordul Ţării este o zonă sacră, din care izvorăsc AMIN-ul (din Ipoteşti şi Cernăuţi  -  oraşul 
Negrului Ocult, în care a început, probabil, aventura Soarelui Negru, numit şi Luceafăr), 
JOHANNES-ul  (Regele-Preot IOAN  -  Monarhul Ascuns al lui Guénon şi V.Lovinescu) şi 
MIKAËL-ul (nu doar MIHAI Eminescu, ci şi MIHAIL Sadoveanu  -  şeful masoneriei 
interbelice româneşti, deci posibil urmaş-continuator al unei loje iohanice româneşti, în sec. 
XX). Neuitând semantica lui MIKAËL (cel vădit de Dumnezeu), nu uităm nici că, de la 1870, 
începe EPOCA SPIRITUALĂ MIHEALICĂ a Pământului, epocă prin care se înlătură, 
treptat, efectele epocii gabrielice (se înlătură, treptat, materialismul pozitivist  -  şi proclamă 
supremaţia Spiritului, revoluţionând, astfel, biologicul şi înfrângând legile eredităţii, cu toate 
efectele lor malefice, împovărătoare). Loja iohanică a Aminului-Eminescu prepară spiritual 
temelia epocii mihaelice. 
Revenind la numele lui Ion Creangă  -  de CREANGĂ, nu trebuie să omitem deloc nici ceea 
ce spune mai puţin dotatul (din punct de vedere spiritual) James George Frazer, în studiul 
Creanga de aur  -  şi, mai ales, ce spune V.Lovinescu, în studiile sale din Creangă şi creanga 
de aur, Mitul sfâşiat, Incantaţia sângelui şi Interpretarea ezoterică a unor basme şi balade 
româneşti: CREANGA DE AUR este din Rai  -  şi este semnul iniţiaţilor. Ion Creangă nu 
este, în plan iniţiatic, un nume, ci indicator al funcţiei sacrale, ca misiune, ca oficiu de 
legătură între planul divin şi planul terestru (dar şi între Amin-Maestrul Hristos  -  şi ceilalţi 
doi membri ai lojei iohanice): ION  -  cel care aparţine lojei iohanice (adică Arca Spirituală a 
unui ev); CREANGĂ – Iniţiatul şi păstrătorul Cheilor Iniţierii, prin voia Aminului-Mastru, 
căruia îi este, mistic, şi paredru. În definitiv, Ioan Evanghelistul , Ioan al Inimii  -  stând cu 
capul pe Inima lui Hristos, se identifică cu ea: el aude-stăpâneşte, astfel, PARASHABDA  -  
Sunetul (şi Ritualul) Primordial, pe care îl reimpune, pentru reordonare (renaştere 
spirituală, întru mântuirea în starea de Paradis) omenirii-lume. 
Deci, în şirul celor trei din loja iohanică, Ion Creangă este PRIMUL, pentru că este 
CREANGĂ  -  şi nu doar ION-IOAN. 
Ceilalţi doi sunt ciudaţi, prin poziţia şi prin cvasi-anonimatul funcţiei: fac parte din loja 
iohanică, dar nu ca ÎNAINTEMERGĂTORI  -  nu consubstanţiali cu Sunetul şi Ritmul Inimii 
Cosmic-Divine (cu PARASHABDA), nu au ce schimba reciproc, ca parolă şi esenţă, cu 
Maestrul. Ei aşteaptă iniţierea: asupra lor se va pogorî harul, dar postura lor este una mai 
pasivă  -  chiar, într-o oarecare măsură, neîncrezătoare şi repulsivă. Iniţierea, pentru ei, nu a 
ajuns şi  va ajunge cu greu să însemne DELICIUL SUPERIOR, ascultarea “muzicii sferelor”. 
Ei sunt încă timoraţi, încă marcaţi de nivelul “corvoadei” iniţierii. Asupra lor apasă, greu, 
pământul  -  ei ascultă mai curând freamătul steril al borborosului, decât armonia astrală. 
Aceasta nu înseamnă că nu va veni, şi pentru ei, vremea respiraţiei “aerului tare”, a PRANEI 
sacre  - că nu va veni, şi pentru ei, ceasul AGON-ului sacru, al agoniei ca dans al schimbării 
fundamentale, revoluţionare, a logos-ului fiinţei. Căci ei alcătuiesc  -  să nu uităm!  -  loja 
revelaţiei Inimii lui Hristos. 
Deocamdată, însă  -  ei nu sunt tot atât de relevanţi în plan sacral  -  cum este “cel aplecat 
înainte”, spre comuniunea secretă şi totală cu Maestrul-Amin: Regele (Preotul) Ioan al 
Crengii de Aur  -  şi al Smaraldului. 
Observăm clar că V. Lovinescu pune problema, în mod repetat şi insistent, a 
consubstanţialităţii oculte, fascinatorii, dintre Eminescu şi Creangă  -  iar nu dintre Eminescu 
şi Caragiale sau dintre Eminescu şi Slavici. 
Şi totuşi, este foarte ciudată lipsa de informaţii (totală) în ce priveşte cunoaşterea reciprocă 
dintre CARAGIALE şi CREANGĂ  -  deşi, din punct de vedere profan chiar, au stat, ani de 
zile, în aceeaşi cameră: “loja” JUNIMII lui Maiorescu, camera cenacliştilor din Casa Pogor  -  
amândoi  cunoscând foarte bine şi admirându-l pe acelaşi om  -  pe Eminescu (dacă Ion Luca 
Caragiale îşi manifestă, profan, admiraţia, abia în postumitatea eminesciană  -  în schimb, 
Creangă îl denumeşte, deşi Eminescu era mult mai tânăr, BĂDIE (BĂDIŢĂ): nu pentru că 
Eminescu era orăşean, ci pentru că BĂDIE este denumirea rangului iniţiatic suprem, într-o 
lojă iniţiatică tradiţională: a se vedea reluată această terminologie, cu exact aceeaşi 
semnificaţie, de ordin eminamente spiritualist, în “lojele” legionare ale lui Corneliu Zelea 
Codreanu  -  CUIBURILE  - în care se pregătea “zborul” spiritual al iniţiatului). 
Şerban Cioculescu tace, cu obstinaţie, în cartea sa Viaţa lui I.L.Caragiale54   -  când e vorba 
de relaţia Caragiale-Creangă, de parcă cei doi nici nu s-ar fi văzut la faţă, de parcă Amin-
Eminescu nu I-ar fi conjugat în aceeaşi paradigmă sacrală. 
Despre Slavici, se ştie (nu doar prin Şerban Cioculescu sau George Călinescu  -  ci prin 
mărturiile unor prieteni şi cunoscuţi ai celor doi, neajunşi “celebri” nu cât membrii lojei 
iohanice româneşti  -  dar nici măcar cât cei doi critici citaţi mai sus)  că Slavici l-ar fi 
cunoscut pe Caragiale   -  mai ales în perioada celor doi ani de la ziarul Timpul  -  când erau 
colegi de redacţie. Ciudată este şi legenda despre greu-vorbitorul, greu-scriitorul, greu-
exprimatorul de limbă românească  -  Slavici. Doar LOJA IOHANICĂ este, în primul rând, 
loja Logos-ului, loja lui Parashabda  -  a Sunetului Primordial-Sacral, impus de Inima Cristică. 
Se spune că Eminescu îi “corecta” caietele cu poveşti, povestiri etc. Cum se potriveşte, însă, 
imaturitatea (pretinsă) lingvistică a lui Slavici  -  cu postura sa de iniţiator al românilor  - într-
o gramatică “pentru propriul uz” al “Treimii Redacţionale”(dar “propriul uz” al divinităţii  -  
devine ritualul umanităţii…) - în TOPICĂ ROMÂNEASCĂ?55  
O CARTE A LOGOS-ULUI ROMÂNESC  -  pentru “uzul propriu”…Nu merge: în loja 
iohanică se prepara, se vede treaba, o Carte a Logos-ului Ideal (adică: Recuperat Sacral) 
Românesc. Dar  rămâne mirarea: Slavici preia sarcina TOPICII. Or, ŞTIINŢA TOPICII, în 
orice limbă, presupune o fineţe interioară deosebită, în raport cu Logos-ul. Presupune cel 
puţin tot atâta fineţe a cunoaşterii limbii, cât şi sintaxa: TOPICA este microcosmosul imergent 
al Logos-ului, aşa cum SINTAXA este macrocosmosul emergent al Logos-ului. 
Pentru noi este clar că Slavici era un iniţiat în Sunetul Primordial  -  iar legenda despre 
“corectarea” caietelor sale de către Eminescu conţine tocmai descrierea mecanicii aparente-
emergente a iniţierii întru Logos  -  omiţând, cum e şi firesc pentru o relatare profană, undele 
energetic-spirituale care-i cuprindeau pe amândoi, pe Maestru şi pe Ucenic, în vârtejul lor, 
aducându-i în starea de ek-stasis lingvistic  -  fixaţi în centrul vârtejului sonor al Logos-ului-
Caiet (aici e locul, credem, a aduce aminte că GRAAL înseamnă şi VAS şi CARTE : 
cupă=Grasale, carte=Gradale56  -  iar despre “corectarea” Cărţii-Graal putem sune că este, de 
fapt, RECTIFICAREA alchimică a Logos-ului, acel faimos VITRIOL  -  Visita Interiore 
Terrae Rectificando Invenies Occultum Lapidem  -  “Vizitează părţile interioare ale 
Pământului, prin rectificare vei găsi Piatra Ascunsă”; PIATRA ARUNCATĂ de “zidarii 
nebuni”şi transsubstanţiată de Hristos în PÂINEA VIEŢII ETERNE  -  piatra aruncată, tocmai 
spe a fi căutată, în vederea desăvârşirii operei cosmic-arhitectonice  -  căci ea va deveni 
CHEIA DE BOLTĂ  -  cheia de deschidere a Porţilor Paradisului, în urma efortului iniţiatic 
de construire a edificiului sacral  -  Templul Logos-ului, Templul Rugăciunii Reintegratoare 
în Sacralitate). 
Întorcându-ne la problema CARAGIALE -  ne frapează cel puţin două lucruri: 
                                                          
54 - Şerban Cioculescu, Viaţa lui I.L.Caragiale, Hyperion, Chişinău, 1992.  
55 - Cf. Şerban Cioculescu, op. cit., p. 194: “Treimea gramaticească (n.n.: Eminescu, Caragiale, Slavici, reuniţi în redacţia 
Timpului) s-a hotărât chiar să alcătuiască o gramatică numai pentru propriul uz (s.n.), urmând ca Eminescu să scrie 
etimologia, Caragiale sintaxa şi Savici topica…” 
56 - Cf. V.Lovinescu, O icoană… (Voinicul cel cu cartea în mână născut), Cartea Românească, Buc., 1996, p. 67: “Graalul 
este o cupă (Grasale) şi o carte (Gradale)”etc. 
 a-  în primul rând, traducerea numelui său de familie (Caragiale) trimite fie la 
SPIN NEGRU, fie la MĂRĂCINE NEGRU57  -  oricum, trimite la COROANA CRISTICĂ A 
CALVARULUI (pusă sub semnul lui Negru-Mistic). Adică, este COROANA OCULTĂ (şi 
ocultată), în care CALVARUL SOTERIOLOGIC şi ISPITA LUCIFERICĂ SUPREMĂ (acel 
“Eli, Eli, lama sabachtani?” al supremei “rătăciri”-năuciri existenţiale, al labirintului infinit al 
fiinţei, în finitul clipei de rătăcire-aiurare-despletire a Logos-ulu)  -  aduc aminte de cele două 
feţe ale lui Ianus, formate de cei doi Sfinţi IOANI: Botezătorul (fără otravă  -  cu Logos-ul-
AMRITA – putrnic, dar seducător, coagulant) şi Evanghelistul ( cu  otrava subtilă a Logos-
ului Suprem, Amoral: VITRIOLUL  -  care arde-transfigurează).  
Mitul despre I.L.Caragiale este al CELUI CARE NU RÂDE NICIODATĂ (doar rânjeşte, 
obosit, caustic, amar, ca şi Lucifer-Bătrânul de sub Lumi, sau dintre Lumi) – şi ai cărui solzi-
ochelari sclipesc ca ochiul de balaur, sau ca ochiul rece al Luceafărului-Lucifer  -  sau ca 
solzii Dragonului (rudă de sânge cu Dragoş de Sarasău şi cu Grue-Sânger [Sânge de Înger]  -  
şi ei conducători sa aparţinători ai unei loje iohanice susţinătoare a pământului spiritual 
românesc). Prin aceasta, I.L.Caragiale este integrat special în loja Luceafărului-Amin, în 
loja iohanică a Dragonului Românesc. Caragiale are poziţia intermediară, între 
GARDIENII şi RECTIFICATORII săi spirituali: Creangă şi Slavici. Slavici este 
RIGUROSUL, ARHITECTUL, TĂCUTUL  -  şi totuşi…SLĂVITUL, sau cunoscătorul 
interiorului Cuvântului-Slovă (slova/slava=cuvânt). Cei doi (Creangă şi Slavici), unul jovial, 
celălalt sobru (unul diurn, celălalt nocturn), trebuiau să-l echilibreze spiritual pe complexul 
I.L.Caragiale  -  dar, vorba lui Arghezi: “lăsând întreagă  dulcea lui putere”  -  putere a 
veninului cunoaşterii luciferice (VITRIOL). Fără piatra ispitei demonice, fără piatra 
aruncată  -  nu se poate concepe actul recuperării pietrei-cheii de boltă, actul 
transsubstanţierii, al transgresării pietri , în pâine euharistică. 
b- În al doilea rând, dubla numire a Spinului Ocult Cristic (cu Trandafirul Revelaţiei răsărind, 
obligatoriu, ca finalitate a iniţierii în loja iohanică) dă de gândit: ION+LUCA. Cei doi stâlpi ai 
Evangheliei (=Bunei Vestiri): Logos-ul Pur+Logos-ul Imaginat  [Logos-ul “Muncit”-
Dinamic]
58 . În limbajul lui Rudolf Steiner, Logos-ul Cunoaşterii Inspirate şi 
Intuitive+Logos-ul Cunoaşterii Imaginative. I.L.Caragiale, prin “hrănirea” sa iniţiatică, 
dinspre stânga şi dinspre dreapta (Slavici, respectiv Creangă), a devenit THULE-BALANŢA, 
echilibratorul între LOGOS-UL PROIECTIV şi LOGOS-UL OPERATIV (Lucianic)59. Între 
Logos-ul Proiectiv-Iohanic  -  şi cel Dinamic-Lucianic  -  se instaurează Eterna Interogaţie 
Luciferică a Lumii şi a Originii ei. Ba chiar putem vorbi, în cazul lui I.L.Caragiale, de 
                                                          
57 - Cf. Ş.Cioculescu, op. cit., p. 20: “(…)din caraţali (pe turceşte spin negru), nume grecesc de familie, ades întâlnit la 
grecii de pe ţărmul european al Mării Negre şi din Asia Mică(…). Batzaria a răspuns arătâmd adevărata rostire turcească şi 
semnificativă a acestui nume, cara-ceali (mărăcine negru) şi precizând că în Macedonia sunt numeroase familii, de origine 
română sau albaneză, ŢALI  -  şi derivatele lor cu prefixe. (Menţionăm că I.L.Caragiale spune, într-o scisoare, că e viţă de 
IDRIOT  - din insula Idria: deci, este Cel-din-Insulă, ca şi Ioan al Apocalipsei  -  din INSULA Patmos)  - s.n.”  - comentăm 
noi: Insulă=tărâmul iniţierii, în care se suspendă “legile” existenţial-funcţionale profane. 
58 - Cf. Rudolf Steiner: Evanghelia lui Ioan (se sprijină pe cercetările cunoscătorilor inspiraţi şi intuitivi.)+Evanghelia lui 
Luca: “Cele trei trepte ale cunoaşterii Universului: I-cunoaşterea imaginativă; II-cunoaşterea inspirată; III-cunoaşterea 
intuitivă. Cunoaştere imaginativă posedă posedă cel a cărui privire spirituală vede sub formă de imagini cea ce se află în 
spatele lumii simţurilor, într-o măreaţă panoramă de imagini cosmice, care însă nu sunt prin nimic comparabile cu cele care 
se numesc imagini în viaţa curentă (în primul rând, pentru imaginile cunoaşterii imaginative nu există legea spaţiului 
tridimensional). (…) Imaginaţi-vă o lume plină de asemenea forme colorate pestriţ, mişcându-se şi transformându-se fără 
încetare (culorile corespunzând fiinţelor spirituale). Nici una dintre Evanghelii nu a expus cu atâta claritate evenimentele, ca 
autorul Evangheliei lui Luca  -  prin “servitori ai Cuvântului”  -  care descriau ce vedeau, cu ajutorul expresiilor 
inspiraţilor.” 
59 - Cf. V.Lovinescu, Incantaţia sângelui, Institutul European, Iaşi, 1993, p. 125: “Ciutura (Ciubăr) cu Peştele Primordial 
în ea nu este altceva decât Cupa Graalului, cu conţinutul ei divin, aşa cum apare în Tradiţia Primordială. Peştele legitimează 
această atribuire. Fântâna, ca în toate satele noastre vechi, este în realitate o cumpănă, deci o balanţă. Or, balanţa este 
hierogliful Centrului Suprem, TULA (=BALANŢĂ, în sanscrită) şi a o cumpăni când în jos, când în sus, în mod distributiv, 
este atributul esenţial al Polului, al Regelui Lumii. Or, această funcţie atrage după ea, ipso facto, pe aceea mai nouă, de Rege 
al Graalului. Sunt nedespărţibile”. 
Demonul-Logos  -  Antilogos: are plăcerea de a savura savant Neantul obţinut prin 
dezintegrare, prin a Logos-ului. Şi deci, a RITUALULUI-OM.  
Iată de ce I.L.Caragiale nu vede şi nu este văzut de membrii lojei iohanice  -  ci doar de 
Maestrul Amin: pentru că el este Axul Balanţei, “hierogliful Centrului Suprem”. Iată de ce 
I.L.Caragiale şi Maestrul Amin se adapă din aceeaşi oglindă-fântână  -  pentru că doar ei doi 
îşi pot revendica, concomitent, nedisimilabil, rolul de THULE (Fântâna-Balanţă, Centrul 
Spiritual al Vechilor Germani, care sunt rude de sânge cu dacii; aceştia din urmă, după 
Iordannes Gotul, le erau germanilor dux  -  conducători spirituali  -  şi germanos=fraţi mai 
mari  -  sau, în unele tălmăciri, fraţi gemeni…): Fântâna-Veronica 60 (Micle). Amanţii 
ADEVĂRATEI IMAGINI (ICOANE) nu puteau fi, concomitent, decât Mastrul Amin şi 
Luca-Maestrul Imaginii (altoit peste Ioan, Maestrul Vibraţiei Cosmice). Creangă şi Amin se 
întâlnesc, până la consubstanţialitate, în Miezul Sunetului-Logos. Caragiale, care este 
Ion+Luca, se întâlneşte cu Amin în starea de compromis a Imaginii din Fântâna-Balanţă. 
Acolo, în Imagine, ei se întâlnesc sintactic, structurând cosmosul românesc, pe bazele Logos-
ului Românesc. Ion+Luca, hibrid de Proiect şi Imagine Realizată şi Dinamică a Proiectului  -  
NU RÂDE, pentru că este încordat să nu piardă din mâini, din simţuri şi din intelect Hăţurile 
Compromisului. Să nu piardă, adică, Deşirarea Lumii. Caragiale-Balanţa va fi veşnic 
CRISPAT, căci el are sisificul rol de mediator permanent, de Atlas încordat în a uni SLAVA-
Slavici (al Cerului Subtil al Topicii Constelaţiilor Tăcute) cu PĂMÂNTUL, cu ŢÂŢÂNA  DE 
JOS A AXEI POLARE  -  CREANGA Copacului cu Rădăcini în Cer, Creanga-RĂDĂCINĂ 
(în Pământ). Şi crisparea Compromisului Cosmic al Lojei se face sub îndemnurile demiurgice 
ale Aminului, cuprins de furor sacer: aceasta este explicaţia “furiilor”, “isteriilor” disertative 
ale lui Eminescu, în loja provizorie din redacţia Timpului (ca şi-n Scrisori  -  EPISTOLELE 
CĂTRE THULE). În definitiv, nu degeaba se găseau acolo, la Timpul: ei erau complotiştii 
împotriva TIMPULUI, cei care compromiteau şi anulau TIMPUL (istoric) pri sabotaj 
sistematic şi coerent al logos-ului profan  -  şi amplificare “isterică” a Logos-ului Sacru, sub 
chipul Cărţii Logos-ului Neamului Românesc  -  GRAALUL-Carte şi Vas-Inimă a Logos-
ului Recuperat Sacral. Căci Triada Slavici-Eminescu-Caragiale a SCRIS EFECTIV, la 
Timpul (împotriva Timpului) Cartea-Graal(Gradale) a Logos-ului Resacralizat 
Românesc. 
Dhikr
61
-ul lui Ion Creangă , Amintiri din copilărie  -  începe cu nemele de IOAN(părintele 
Ioan) şi se sfârşeşte cu numele de LUCA (Luca Moşneagul).  Cartea sa (Gradale) este pusă 
sub semnul Balanţei-Thule  -  dintre INTUITIV şi IMAGINATIV, dintre Proiectiv şi 
Emergent (Efectiv). Cum hazard nu există (vorba lui V.Lovinescu) decât pentru năuci, este 
învederat că dhikr-ul lui Ion Creangă este mai complet decât o simplă anamneză: este o 
combinaţie (echilibratoare), unică, de ANAMNEZĂ INTUITIVĂ(ioanică) cu 
TĂLMĂCIREA IMAGINATIVĂ(lucianică)  -  o întrepătrundere a concomitentului 
(prezentul evanescent) cu trecutul (illo tempore) eminamente sacru  -  până la confuzia sacră 
supremă: Prezentul Etern al Logos-ului-Amin. În acest sens, a se vedea şi relevanţa sacral-
orfică a Aminului-Eminescu, temelie a Epocii Mihaelice în România: în partea a IV-a a 
dhikr-ului-amintire (parte a supremei sinteze, în anistorie, a Logos-ului Sacru), la p. 219, 
Mihai scripcariul din Humuleşti (Humuleşti fiind numele generic al topos-ului sacru 
anamnezic, dar, ca evidenţă sacră epifanică  -  este şi numele secret al lojii iohanice, în care 
HUMA este transfigurată în CIER (Cieriul Cucului, Cieriul Socolei, din final). Datorită lui 
Mihai-MIKAËL Lăutarul (Orfeul-Amin, Rifeul din imaginea lui Ianus bifrons=Herbul 
Prezentului Sacru Nediferenţiat-Rearmonizat) se produce starea de SĂRBĂTOARE ( de 
cucerire, pe scara iniţiatică, a CIERULUI-cer-Paradis)  -  sărbătoare spirituală perpetuă a 
                                                          
60  - VERONICA  -  de la grec. BERENIKE=purtătoare de victorie (pherein=a aduce, a purta; nike=victorie). Sau: 
vera=adevărata şi eikon=asemănare, imagine, icoană. 
61 - Cf. p. 7, nota de subsol 19, a lucrării de faţă. 
românilor (viziunea mântuirii spirituale, prin degajarea-dezrobirea finală a Shekinei-Shakti62, 
vertical-ascendent pe axul învăluit de spirală, a lui Kundalini 63 ; spirala învăluieşte 
Sephiroţii 64 , Arborele Sephiroţilor 65  echilibraţi sub semnul Coroanei-Kether: semn al 
mântuirii Spiritului Românesc). 
Vorba sibilinică, prin care se marchează victoria în act a demersului soteriologic al Logos-
ului-dhikr este rostită chiar de Rădăcina Axei Lumii, Talpa Iadului transfigurată în Sfânta 
Duminică  -  baba devenită Fecioara Eternă, Potenţialitatea Eternă, conţinută de MIEZUL 
FOCULUI, sângele cristic din Potirul Smarandei-Graalul:”Şi câte şi mai câte nu cânta Mihai 
lăutariul din gură şi din scripca sa răsunătoare, şi câte alte petreceri pline de veselie nu se 
făceau la noi, de-ţi părea tot anul sărbătoare (n.n.: nu mai părea  -  ci era, efectiv, sub efectul 
eliberării Shakti-Shekinei, pe traseul ascendent al gunelor, şi ajungându-se la epifania de la 
nivelul sattwic)! Vorba unei babe: <<Să dea Dumnezeu tot anul să fie sărbători şi numai o zi 
de lucru, şi atunci să fie praznic şi nuntă>>”(n.n.: adică moartea şi viaţa să se confunde în 
suspendarea mistică a Paradisului, unde Copacul Vieţii şi Morţii a rămas neatins de tentaţiile 
luciferic-raţionaliste ale lui Adam Protogonos). 
Exerciţiul criptării limbajului îi este familiar lui Ion Creangă (ca un fel de defulare a 
lucrărilor iniţiatic-alchimice asupra Logos-ului Sacru, în zona Operei-Ritual al Aminului)  -  
dar trebuie făcută o distincţie netă între încifrarea de mesaje, exercitată în sfera existenţei 
profan-politice -  şi Ritualul de Descoperire(Dez-Văluire), pentru iniţiaţi, a Templului Logos-
ului. Una este păsăreasca paiaţelor (“carbonarii” infernali de la 1877…)  -  şi alta este 
păsăreasca îngerilor.  
Una este scrisoarea cu substrat profan-politic (joc steril, aproape penibil), către Iacob 
Negruzzi: 
“Stimabile d-le Negruzzi, 
Fost-am şi la p. rail…şi la rop, rop…, şi s-au prins că întru un cuget vor mărturisi pentru 
chir., fiind rasasiaţi până-n gât de frac…Şi că pentru chir. Huludeţe sunt informaţi şi din 
partea altora în bine. 
Însă n-ar fi rău să mai bateţi ferul până-i cald, că ştiţi cum e lumea la noi. 
                                         Vă doresc sănătate şi iertare de păcate, 
                                                                                                       Ion Creangă” 
(n.n.: de reţinut că Iacob Negruzzi era mason cu grad 33 în Loja Marelui Orient al Franţei  -  
unde simbolurile şi parolele erau la mare cinste)  - şi cu totul altceva este solemna şi 
minuţioasa lucrare de descriere a 
    a-labirintului infernal al iniţierii, urmată de 
                      b-conservarea, în registru iniţiatic, a victoriei sacrale a Fiinţei Umane  -  Adam 
Protogonos (Logos-ul Reabilitat  - finalul Amintirilor, mai cu seamă). 
 Chiar dacă Axa Polară a lumii uneşte Cerul cu Infernul  - Templul nu permite (în 
funcţionarea lui corect-sacrală) catehumenilor (aspiranţilor la sacralitate) să asiste la misterele 
profund-iniţiatice, până când nu acumulează forţa spirituală necesară asimilării “organice”, 
depline, a energiei transfiguratoare a acestor misterii. Ion Creangă este, în Amintiri şi Poveşti  
                                                          
62 -Shakti-Şakti=energia, puterea divină. 
63 - Kundalini=energie subtilă la baza coloanei vertebrale. ”Şarpele Kundalini toropeşte încolăcit la baza coloanei vetebrale, 
Când se deşteaptă, se urcă de-a lungul ei, arzând tot ce-I stă în cale, pentru ca să se reverse în finalitatea lui necesară, în 
Lotusul cu O Mie de Petale, din coroana craniului Sahasrara=Nimbul Sfinţilor” – cf. V.Lovinescu, Creangă şi creanga de 
aur, CR, Buc., 1989, p. 99. 
64 - Sephira(pl. sephirot)=principii universale; aspecte divine (ebr.). 
65  -Arborele sephirotic  -  reprezentare geometrică, diagramată, a cabaliştilor evrei medievali, prin care se descriau 
modalităţile în care En Sof (Dumnezeu) se poate manifesta în lumea profană. En Sof se revelează în 10 moduri, prin 10 
sephiroturi (Coroana-Kether, Înţelepciunea-Hokmah, Inteligenţa-Binah, Mila-Hesed, Forţa-Geburah, Frumuseţea-Tipheret, 
Victoria-Netzan, Gloria-Hod, Temelia-Iesod, Regatul-Malkuth). Fiecare cerc, limitare sau determinare a En Sof-ului este o 
sephira. Sephiroturile sunt aşezate într-o ordine precisă, fiecare înscriindu-se ca element distinct în structura arborelui 
cabalistic  -  imagine a universului unificat, a vieţii lui Dumnezeu. 
-  Preot şi Rege. Dar redevine catehumen, obidit şi fără sentimentul seurităţii ssacrale, devine 
un Arheu-Caragiale, Demonizant-Savant Entropizant  - când se amestecă printre colburi  -  
prefăcut, şi el, în fir de colb (ca Făt-Frumos în muscă). Poate că, astfel prefăcut, are (virtual 
sau real) acces la tainele celor de jos  -  taine fundamentale pentru ulterioara re-urcare a Axei 
Polare (acesta este cazul lui Caragiale). Dar datoria noastră, de “cronicari” ai Ana-Cronos-ului  
-  Regelui şi Preotului IOAN AL CRENGII DE AUR  -  este să percepem singurul eveniment 
“Revoluţionar” Sacral (dacă transfigurarea supremă poate fi asimilată, într-un limbaj foarte 
aproximativ, cu o revoluţie cosmică, astrală): ÎNVIEREA. Şi să aşteptăm prefirarea, domoală 
şi sterilă, a capcanelor care premerg “Revoluţia” Sacrală, ca simple răzmeriţe entropice, 
capcane pentru veghea noastră de evanghelişti umili. 

